ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 3, 2022-02-01 13:00

מופיד מרעי: צהריים טובים לכולם.

מופיד מרעי: היום ה-01.02.2022, ל' בשבט התשפ"ב.

מופיד מרעי: אנחנו פותחים את הישיבה השלישית של הוועדה לפיתוח היישובים הדרוזים והצ'רקסים.

מופיד מרעי: על סדר היום: מערך ההכשרות המקצועיות ביישובי הדרוזים והצ'רקסים.

מופיד מרעי: למרבה הצער, היום דווקא בכנסת אנחנו דנים בשני דיונים נוספים בוועדת הכלכלה ובוועדת הכספים, בוועדת הכלכלה על מפעל במגדל העמק שאמור להיסגר וב-50 עובדים שלא יימצאו את עתידם.

מופיד מרעי: הדיון השני הוא דווקא על פיטורי עובדים בפרי הגליל בוועדת הכספים, גם כדיון מהיר.

מופיד מרעי: מצד אחד אנחנו רוצים לקדם את ההכשרות, את התעסוקה ואת ההשמה, ומצד שני אנחנו רואים שמפעלים כן מפטרים ונסגרים, וזה לא עולה בקנה אחד.

מופיד מרעי: זה נושא אחד.

מופיד מרעי: הנושא השני, כיושב ראש הרשות המקומית חורפיש וגם כיושב ראש פורום ראשי הרשויות הדרוזיות והצ'רקסיות בעבר, עבדנו והכנסנו את כל נושא מרכזי ההכוון התעסוקתי ביישובים שלנו.

מופיד מרעי: אני האמנתי בפעילות, בפרויקט ובאנשים שפעלו.

מופיד מרעי: אנחנו נשמע חלק מהם כאן והם יציגו לנו את הנתונים.

מופיד מרעי: זה נבע מהצורך שהשטח דורש לגבי הכשרת עובדי והשמתם.

מופיד מרעי: בחלק גדול מהמקרים נגעתי אישית בנושא הזה.

מופיד מרעי: שמעתי שהנושא לא מתוקצב בתוכנית הכלכלית הבאה, הבנתי שזה כן מתוקצב, אני אשמח אחרי זה שהאשם יענה.

מופיד מרעי: מי שאיתנו כאן בזום, חברי הכנסת יגיעו לפה פיזית כמו פעם שעברה.

מופיד מרעי: כל הנציגים שנרשמו כאן בזום, אנחנו נעבור אליהם.

מופיד מרעי: אני כן מציע לכולנו כאן לקבל קודם כל את הנתונים מריכוז הנתונים, נשמע את משרד הכלכלה, חבר הכנסת יאיר גולן, סגן השר, אמור להצטרף אלינו.

מופיד מרעי: אנחנו ניתן גם לחברי הכנסת שמגיעים ומצטרפים לדבר, במיוחד ליאיר גולן.

מופיד מרעי: נתחיל עם מרכז המחקר והמידע של הכנסת, תנו לנו בבקשה תמונת מצב כוללת כדי שנבין.

נתן שבע: נעים מאוד, תודה רבה אדוני יושב הראש.

נתן שבע: שמי נתן שבע, חוקר במרכז המחקר והמידע של הכנסת.

נתן שבע: אני אציג היום בקצרה נתונים על מצב שוק העבודה בחברה הדרוזית והצ'רקסית, ואגע מעט בנושא ההכשרות המקצועיות וההכוון התעסוקתי המיועדים לציבור הזה.

נתן שבע: אחת האמירות המוכרות גורסת שצריך ללמוד תמיד לאורך כל החיים.

נתן שבע: שוק העבודה הולך ומשתנה, ועל מנת להצליח בו צריך גם הכשרות, הכוון ושינוי קריירה במהלך החיים.

נתן שבע: במהלך המצגת אני אציין שרוב הנתונים מתייחסים לחברה הדרוזית בשל היעדר נתונים על החברה הצ'רקסית.

מופיד מרעי: היעדר נתונים?

נתן שבע: כן.

מופיד מרעי: זה דבר פתיר?

נתן שבע: את זה צריך לשאול את הגורמים הרלוונטיים כמו הלמ"ס, בנק ישראל, דברים כאלה.

מופיד מרעי: מה אנחנו יכולים לעשות כדי שיהיו לנו נתונים גם על הצ'רקסים?

נתן שבע: נתונים בשלוף יותר קשה להשיג, צריך להזמין עיבודים מיוחדים שיעשו בהמשך.

נתן שבע: בהתראה הקצרה שקיבלנו כרגע זה מה שהצלחנו להוציא, אבל אפשר כמובן מה שנקרא לחלוב אותם.

מופיד מרעי: אוקי, תרשום את הנקודה.

מופיד מרעי: כשאנחנו מדברים על החברה הדרוזית, יש לנו גם את היישובים הצ'רקסים אז תמיד, גם לעתיד, צריך להתייחס גם לחברה הזאת בנתונים שלכם.

מופיד מרעי: יכול להיות שזו בכלל מצגת נפרדת, אבל צריך להתייחס לזה.

נתן שבע: אני אתייחס בהתחלה למספר נתונים על החברה הדרוזית והצ'רקסית, יש לנו היום בערך 147,000 דרוזים שמהווים בערך 1.6% מהאוכלוסייה.

נתן שבע: יש לנו בנוסף כ-5,600 צ'רקסים שמרוכזים בעיקר בשני יישובים, בכפר כמא וריחאניה.

נתן שבע: אם בעבר היינו רגילים לראות בקרב החברה הדרוזית משפחות מרובות ילדים עם שמונה ילדים לפחות לפני כמה עשורים, בהמשך זה ירד לארבעה ילדים והיום אנחנו רואים כבר שני ילדים בממוצע בחברה הדרוזית.

נתן שבע: אני אדבר על זה בהמשך, זה משפיע גם בקטע של שוק העבודה שהאישה הדרוזית יכולה לצאת יותר לשוק העבודה במקום לשבת בבית ולטפל בילדים.

נתן שבע: זה משפיע גם מטבע הדברים על הגילאים או ההצערה של החברה הדרוזית, היא עדיין חברה צעירה אבל אפשר לראות שרבע מהדרוזים בגיל 0-14 לעומת מה שראינו לפני שני עשורים שם היו למעלה משליש בגילאים האלה.

נתן שבע: החברה הדרוזית מאוד השקיעה בחינוך.

נתן שבע: בעשור האחרון אפשר לראות שיעור זכאות לבגרות גבוה במיוחד מול יתר המגזרים, 82% זכאים לתעודות בגרות זה אחוז גבוה משמעותית לעומת 72% בחינוך העברי ו-64% בחינוך הערבי.

נתן שבע: יש לנו כאן המשך לתואר ראשון, תוך שמונה שנים אלה שסיימו בית ספר, 36% מהדרוזים המשיכו לתואר ראשון, מעט יותר טוב מאשר בחינוך הערבי.

מופיד מרעי: וזה בלי הפילוח של נשים וגברים?

נתן שבע: אין לי כאן כרגע פילוח כזה.

מופיד מרעי: למה אני אומר את זה?

מופיד מרעי: כשאתם עושים את הפילוח במיוחד באקדמאיים, החלוקה בין הנשים לגברים במגזר הדרוזי זה 75% נשים ו-25% גברים.

נתן שבע: אתה צודק מאוד, אני אתייחס לזה בהמשך.

נתן שבע: ראינו פה בעצם שיעור זכאות גבוה בקרב החברה הדרוזית לבגרות, השאלה איך זה בא לידי ביטוי בשיעור התעסוקה הגבוה ובשכר גבוה.

מופיד מרעי: ולשיעור לימודים גבוה, בעלי תואר אקדמי.

מופיד מרעי: צריכה להיות פה הלימה, זה בסופו של דבר המדד.

נתן שבע: נכון מאוד.

נתן שבע: מה שאנחנו רואים פה זה את שיעור ההשתתפות בכוח העבודה.

נתן שבע: אפשר לראות שבסך הכל בולט מאוד שיעור הנשים בכוח העבודה, שיעור ההשתתפות של הנשים הדרוזיות בכוח העבודה שהוא עדיין - - -

מופיד מרעי: מה זה למטה?

מופיד מרעי: זה נמוך.

נתן שבע: הקו הצהוב.

מופיד מרעי: יש עלייה, אני מבין.

נתן שבע: נכון מאוד, יש לנו עלייה מ-2012 ל-2019.

נתן שבע: זה נכון, אבל אנחנו עדיין רואים שקיים פער בין הנשים הדרוזיות לגברים הדרוזים שם אנחנו רואים את הקו הכחול, לבין הנשים בציבור הכללי שם עדיין קיים פער של 60% לעומת 40% בקרב הדרוזיות.

נתן שבע: כלומר עדיין יש לנו שיעור נמוך יחסית בקרב הנשים הדרוזיות בשיעור ההשתתפות בשוק העבודה.

נתן שבע: מבחינת חלוקה לענפי הפעילות, אנחנו רואים פה באיזה מקצועות מתעסקים בציבור הדרוזי.

נתן שבע: אנחנו רואים שרבע עובדים במקצועות התעשייה והבינוי, רבע נוסף עובדים במכירות ושירותים, שאלה ענפים שפחות מצריכים מיומנות - -

מופיד מרעי: הרוב במה?

נתן שבע: הרוב עובדים מקצועיים בתעשייה ובבינוי.

נתן שבע: יש לנו 23% עובדי מכירות ושירותים, שזה נחשב מקצוע עם מיומנות טיפה יותר נמוכה אבל מטבע הדברים גם שכר נמוך.

נתן שבע: זה מה שמחזיר אותנו חזרה לשקף הקודם של שכר נמוך יותר.

מופיד מרעי: מה מדובר על שכירים?

נתן שבע: כן, זה שכירים לפי ענפים.

נתן שבע: פה אנחנו רואים את שכר העובדים הדרוזים בהשוואה לממוצע הארצי.

נתן שבע: שוב, הקו התחתון הצהוב מייצג את הנשים הדרוזיות והקו הכתום מייצג את הגברים הדרוזים.

מופיד מרעי: מה זה ההערות והכחול?

נתן שבע: ההערות והכחול זה הגברים למעלה - - -

מופיד מרעי: סך הכל ארצי.

נתן שבע: בדיוק ככה.

נתן שבע: הקו הירוק זה הנשים הכלליות.

מופיד מרעי: אנחנו מתחת לממוצע, גם גברים וגם נשים.

נתן שבע: נכון מאוד, אבל אפשר לראות את השיפור שחל בשכר לאורך השנים.

נתן שבע: מבחינת אחוזים, השכר של החברה הדרוזית, הגברים והנשים, עלה באופן חד יותר לעומת כלל הציבור.

נתן שבע: שוב, כמו שאתה אומר אדוני יושב הראש יש לנו כאן פער בין השניים.

נתן שבע: נשאלת השאלה, למרות שיעור הזכאות הגבוה אנחנו רואים עדיין את הנשים הדרוזיות בשיעור תעסוקה נמוך יחסית, וכמו שאמרת קודם רמת השכר של הנשים והגברים הדרוזים נמוך יחסית.

נתן שבע: חלק מזה נובע ממספר חסמים שיש לנו בשוק העבודה.

מופיד מרעי: אני רוצה קודם כל לברך את חברי הכנסת עלי סלאלחה ופטין מולא שהם חברי הוועדה.

מופיד מרעי: התחילו להציג את הנתונים ודיברו על התחום החינוכי וזכאי הבגרות ועל הנקודה הזאת נמשיך את ההצגה.

מופיד מרעי: אחרי זה נפתח את הדיון וכמובן אתם תתייחסו ותפתחו.

מופיד מרעי: בבקשה, אתה מדבר כרגע על חסמים.

נתן שבע: אז מה בעצם מונע מהחברה הדרוזית והצ'רקסית להתקדם?

נתן שבע: יש מספר חסמים שהעלנו כאן.

נתן שבע: קודם כל, בכל זאת יש עדיין קשיים של שפה, למרות הזינוק בבגרויות והכל.

מופיד מרעי: איפה גיליתם את זה?

נתן שבע: משיחות ודברים, עדיין יש קושי בחלק השפה בלימודים לתואר.

נתן שבע: יש כמובן את המגורים והמרחק, רוב הדרוזים והצ'רקסים נמצאים בצפון, שם מטבע הדברים יש פחות מקומות עבודה ופחות היצע של ענפים מסוימים שהם יכולים לעבוד בהם.

נתן שבע: אי אפשר להתעלם כמובן גם מהדת והמסורת, בכל זאת שיעורים עדיין דתיים והכל, הדרוזים הדתיים צריכים להתפלל במקום ספציפי בכפר, ונשים דרוזיות דתיות לא מרבות לנהוג.

מופיד מרעי: זה נכון לכל חברה מסורתית.

נתן שבע: נכון.

מופיד מרעי: השכלה?

נתן שבע: תחומים מסוימים כמו שהזכרת קודם, יש ציבור של נשים שיוצאות לאקדמיה – שיעור הנשים גבוה יחסית לאוכלוסייה אצל הנשים הדרוזיות, אבל חלקם לומדים מקצועות פחות רווחיים, נצמדים לתחומים כמו הוראה ומדעי הרוח והחברה.

נתן שבע: אי אפשר להתעלם מזה שלפעמים יש גם אפליה מצד המעסיק, שיכול לנבוע גם על רקע חוסר הכרה עם התרבות, נקרא לזה.

מופיד מרעי: איפה אתה מכניס חוסר במקומות נגישים לתעסוקה?

מופיד מרעי: כלומר דיברנו על מיקום, חוסר למשל באזורי תעשייה, חוסר בתעשייה מתקדמת "הייטקיסטית", האנשים והנשים חוזרים מהאקדמיה עם תעודה ואין להם - - אני תמיד נותן את הדוגמה שכשחיפשתי מתרגלת בוגרת י"ב לרשות המקומית, הגיעו אליי 40-50 קורות חיים ואחד מהם עם תואר שני מהטכניון, אישה עם ארבעה ילדים שאומרת לי תשמע, אתה לא מספק לי מקום תעשייה, אתה לא מספק לי מקום עבודה.

מופיד מרעי: אני רוצה לנהל חיים נורמליים, לקום בבוקר ולשים את הילדים שלי בגן, ללכת לעבוד 4-5 שעות, לחזור לקחת את הבנים הביתה.

מופיד מרעי: אתה לא מספק לי עבודה.

מופיד מרעי: מבחינה מחקרית, איפה אתה שם את זה בטבלה?

נתן שבע: זה בחלק של מיקום ומגורים.

מופיד מרעי: חוסר אזורי תעשייה זה חשוב מאוד.

מופיד מרעי: בדיון הבא עם משרד הכלכלה בשבוע הבא נדבר על נושא אזורי התעשייה, וכמובן התרומה שלהם לשוק התעשייה והתעסוקה.

מופיד מרעי: בבקשה.

נתן שבע: אני אגע בכך גם בהמשך.

נתן שבע: אני אציג את מרכזי ריאן, אני מניח שגם זרוע העבודה ידברו עליהם בהמשך.

נתן שבע: מדובר במרכזים שמאפשרים הכוון תעסוקתי, הכשרות לכולם אבל גם לציבור הדרוזי והצ'רקסי.

נתן שבע: יש בערך שלושה מרכזים כאלה בצפון.

נתן שבע: המרכזים מעניקים אבחונים תעסוקתיים, הכנה לראיונות, השלמת מיומנויות כמו עברית, אנגלית ויישומי מחשב והפנייה לקורסים והכשרות מקצועיות.

נתן שבע: יש מספר נתונים, זה לא מקיף את כל החברה הדרוזית והצ'רקסית אלא זה נתונים כלליים.

קריאה: אנחנו ניתן התייחסות ספציפית.

מופיד מרעי: אתה רוצה שהיא תמשיך או שאתה רוצה לסיים?

נתן שבע: אני אסיים עם השקף האחרון, אני בדיוק מסיים.

נתן שבע: אפשר להזכיר בכמה מילים מספר נקודות לדיון שאפשר לדבר עליהן.

נתן שבע: זה בעצם התוכניות העתידיות להמשך השתלבות הדרוזים והצ'רקסים בשוק העבודה.

נתן שבע: צריך לתת מעקב אחרי השמות של עובדים דרוזים וצ'רקסים, לראות מה קורה איתם, האם זה שהתקבלו כתוצאה מהשמה של מרכזי ריאן, לראות אותם לא רק ברגע שהם התקבלו אלא גם בהמשך, חצי שנה-שנה - - -

מופיד מרעי: ללוות אותם.

נתן שבע: בדיוק, לפעמים חלק פשוט נעלמים בדרך או עוזבים בדרך.

נתן שבע: עוד נקודה שאפשר לדבר עליה זה עידוד הקמת מרכזי הייטק או מרכזי לימוד בתחומי המחשבים בסמוך למרכזי האוכלוסייה הדרוזית, שכמו שאמרנו אולי לא יוצאים מהכפר ונצמדים לקטע המשפחתי והמסורתיות, בחלק מהנשים הדרוזיות כמובן.

נתן שבע: אז כדאי אולי אפילו לקרב או ליצור מצב שמקימים מרכזים קרוב לכפר, אפילו לקורסים ולא רק לתארים.

נתן שבע: זהו, אני מודה לכם.

מופיד מרעי: תודה.

עלי סלאלחה: התוכנית שיש לך ביד והמצגת היפה, האם הדרוזים מודעים לזה?

מופיד מרעי: תודה חבר הכנסת, בשביל זה אנחנו עושים את הדיונים.

מופיד מרעי: מה שלא ידוע אנחנו נדע.

פטין מולא: המצב הסוציואקונומי של הכפרים הדרוזים בקושי 3.

מופיד מרעי: פטין, בוא נעשה את זה מסודר.

מופיד מרעי: תודה רבה על ההצגה.

מופיד מרעי: לפני שנעבור למרכז ההכוון התעסוקתי ולמצגת שלו ולהתייחסות, פתיחה של חברי הכנסת, עלי סלאלחה 2-3 דקות קצרות.

מופיד מרעי: תשאירו גם שאלות להמשך, יכול להיות שיאיר גולן יגיע, או שאתם רוצים שריאן יציגו ואחרי זה אתם.

עלי סלאלחה: כן.

מופיד מרעי: בסדר גמור, אז בואי תציגי ואחרי זה נפתח את זה להתייחסויות.

מופיד מרעי: תציגי את שמך ותפקידך לפרוטוקול.

מופיד מרעי: תעשו את זה בצורה מסודרת, הדיון מאוד חשוב.

מופיד מרעי: חברי הכנסת פטין ועלי, פתחתי בכך שהיום אנחנו מדברים על הכוון תעסוקתי שבסופו של דבר הייעוד שלו ליצור מצב שיש לנו יותר מקומות עבודה, ביום שמדברים על פיטורי עובדים במגדל העמק ופרי הגליל, זה מצער.

מופיד מרעי: פה נרצה להמשיך את התנופה של ההכשרה ושל הדיונים.

מופיד מרעי: בבקשה.

גל יעקובי: צהריים טובים ליושב הראש ולחברי הכנסת, תודה רבה על הדיון.

גל יעקובי: שמי גל יעקובי, אני מנהלת תחום בכיר תעסוקת חברה ערבית, דרוזית וצ'רקסית בזרוע העבודה.

גל יעקובי: אני אמונה על תוכניות התעסוקה של כלל החברה הערבית, הדרוזית והצ'רקסית במשרד הכלכלה.

גל יעקובי: בפעילות שלנו ככלל אנחנו מדברים על שתי תוכניות מרכזיות, תוכנית ריאן כפי שהצגתם אותה ואני תכף אדבר עליה עוד, ותוכנית פורסטק שהיא תוכנית לקידום תעסוקה בהייטק לאקדמאים שעובדים בתחומי הייטק.

מופיד מרעי: איך קוראים לזה?

גל יעקובי: יש את ריאן ותוכנית פורסטק שמתעסקת ספציפית בהייטק לאקדמאים, כדי שאלה שלמדו מקצועות עתירי ידע יוכלו לעבוד בתחום.

גל יעקובי: תוכנית פורסטק היא רק לאקדמאים, וריאן היא תוכנית רחבה יותר שמתעסקת בכל הרצף, גם באנשים עם 10 או 12 שנות לימוד, ואקדמאים למגוון מקצועות.

גל יעקובי: תוכנית ריאן באופן כללי, יש לנו תקצוב רב שנתי, שבתוכנית טרם החומש התקצוב של האוכלוסייה הדרוזית עמד על 20% מכלל התוכנית, שזה ייצוג יתר.

מופיד מרעי: כמה זה בשקלים?

גל יעקובי: אנחנו מדברים על, אני חושבת שזה יופיע במצגת אז נוכל לראות את זה, 18% מהמשתתפים בתוכנית הם דרוזים ו-20% מהתקציב, זה טרם החומש.

מופיד מרעי: כשאת אומרת חומש את מדברת על התוכנית הכלכלית – האשם איתנו בזום?

מופיד מרעי: את מדברת על התוכנית הכלכלית העכשווית?

גל יעקובי: נכון, אני מדברת על התוכניות של תקדום ו– –

מופיד מרעי: מה שהיה 959 היה.

מופיד מרעי: את מדברת כרגע על – –

גל יעקובי: אני כרגע מדברת על השנתיים האחרונות, מה שאני אציג כעת זה השנתיים האחרונות ותכף אני אתייחס להמשכי כי הבנו שאתם רוצים לראות את הפעילות שנעשתה עד כה.

גל יעקובי: כשאנחנו מדברים על החברה הדרוזית והצ'רקסית, אנחנו מדברים על ארבעה מרכזי הכוון בירכא, כרמל, ראמה ורמת הגולן, ועשר שלוחות שנותנות שירות פרט במקומות האלה.

גל יעקובי: אנחנו מדברים בשנתיים האחרונות על כמעט 6,300 משתתפים בתקופה מאוד מאתגרת.

גל יעקובי: התחלנו בשנתיים האלה את ההפעלה החדשה, 2020 התחילה וכמה חודשים לאחר מכן הייתה את הקורונה, ככה שהיכולת שלנו לפעול בצורה מלאה הייתה מוגבלת כמו שאנחנו יכולים להבין.

מופיד מרעי: אתם עשיתם את זה בזום?

גל יעקובי: היו דברים היברידיים, היו הכשרות היברידיות, היו הכשרות פרונטליות והיו הכשרות לחלוטין בזום.

גל יעקובי: אני יכולה להגיד באופן חד משמעי שהתשתיות אינטרנט שיש בחברה הערבית בכלל וגם בחברה הדרוזית מאוד הקשו עלינו על העבודה מרחוק.

גל יעקובי: רצינו לעשות קורסי עברית והכשרות מקצועיות - - -

קריאה: עכשיו עושים סיב אופטי.

גל יעקובי: אם זה מגיע לכל היישובים זה מצוין, זה היה חסם מרכזי בעבודה שלנו.

מופיד מרעי: את אומרת שתשתית התקשורת לא סייעה לכם להתקדם.

גל יעקובי: יותר מכך, ממש הכשילה אותנו ביכולת לעשות פעילות.

גל יעקובי: זה נכון גם לבתי הספר וגם בפעילות שלנו.

מופיד מרעי: כן, זה עולה אצל כולם.

גל יעקובי: תשתיות תקשורת אינטרנט, אנשים לא יכלו להתחבר.

גל יעקובי: אפילו ברמה של ישיבות עם העובדים שלנו במרכזי ריאן, היו קשיים שלא יכולנו לדבר ולתת הנחיות.

מופיד מרעי: בגלל זה גם מפעלים לא רצו להגיע כי אין להם סיב אופטי.

גל יעקובי: זה משהו חשוב לנו באופן כללי בחברה הערבית וגם בחברה הדרוזית.

גל יעקובי: למרות זאת כן הצלחנו לתת 730 הכשרות מקצועיות בשנתיים האלה.

גל יעקובי: ההכשרות המקצועיות האלה כוללות גם שוברים, מישהו מגיע אלינו ומקבל ואוצ'ר למימון הכשרה שהוא מעוניין לעשות, וגם הכשרות מקצועיות ייעודיות שנבנו בתוך מרכזי ריאן.

גל יעקובי: יש לנו מרכזי הכשרות מקצועיות - - -

מופיד מרעי: מה אתם מלמדים שם?

גל יעקובי: 6,300 משתתפים דרוזים וצ'רקסים בלבד, ו-730 הכשרות מקצועיות.

קריאה: מארבע מרכזי הכוון ומעשר שלוחות.

גל יעקובי: נכון.

גל יעקובי: ספציפית בעולם של תוכניות ריאן, אנחנו יכולים להגיד בדיוק מי משתתף מהחברה הערבית ומי מהחברה הדרוזית, והנתונים האלה הם נתוני אמת.

מופיד מרעי: אנחנו מדברים על ארבעה, זה ירכא, כרמל, ראמה ורמת הגולן.

מופיד מרעי: אנחנו עשינו בזמנו עוד אחד במע'אר או שאני - - -

גל יעקובי: אני חושבת ששם יש לנו שלוחה.

מופיד מרעי: אה, שלוחה של ראמה.

גל יעקובי: שלוחה זה מרכז קטן שיש בו חלק מהפעילויות.

גל יעקובי: יש בו רכזי פרט שמקבלים ועושים את ההפניות.

קריאה: בבית ג'אן מה יש לכם?

גל יעקובי: אני חושבת שגם שם יש שלוחה.

קריאה: במע'אר העיר הדרוזית יש?

מופיד מרעי: יש שלוחה.

גל יעקובי: אם תרצו התייחסות, אני חושבת שלעניין הפריסה הגאוגרפית אחסאן הנו יוכל להתייחס.

מופיד מרעי: לפריסה הגאוגרפית והדמוגרפית.

גל יעקובי: כן.

גל יעקובי: אני חושבת שאם תרצו אחסאן הנו מנכ"ל אלפנאר נמצא איתנו בזום ויוכל לתת התייחסות לעניין הזה.

גל יעקובי: קצת טעימות לעניין ההכשרות הייחודיות לחברה הדרוזית.

גל יעקובי: אנחנו מבינים שהחברה הדרוזית היא אחרת במאפיינים שלה, על אף שתוכנית ריאן היא תוכנית לחברה הערבית, הדרוזית והצ'רקסית, יש כאן עניין אחר, יש אוכלוסייה אחרת עם מאפיינים אחרים.

גל יעקובי: לכן יש לנו מטה ייעודי לחברה הדרוזית עם רכז הכשרות מקצועיות נפרד, רכז קשרי מעסיקים נפרד.

גל יעקובי: יש השמות והכשרות שרלוונטיות לאוכלוסייה הזאת שהן לא רלוונטיות לאוכלוסייה הערבית, כל מה שקשור לתעשיות ביטחוניות וכדומה, וזה חלק נכבד מאוד ממה שאפשר לעשות השמות איכותיות.

גל יעקובי: לכן אנחנו שמים את הדגשים האלה, אנחנו מבינים שיש שיעור מאוד גבוה של גברים שהולכים לשרת בצבא ולכן צריך התייחסות אחרת, גם נשים שהולכות לשירות לאומי אזרחי.

גל יעקובי: לדוגמה, היום קיבלנו בקשה לתוכניות הכוון בתיכונים לאוכלוסייה הדרוזית.

גל יעקובי: אנחנו עושים את זה בחברה הערבית, אבל בחברה הדרוזית נשים אם זה בסימן שאלה.

גל יעקובי: אם 90% מהגברים הולכים לשרת בצבא, אז מה הצורך של התוכנית הזאת?

גל יעקובי: אנחנו כן בתשומת לב - - -

קריאה: מי קבע ש-90% הולכים לשרת בזרועות הביטחון?

קריאה: בין 79%-78%.

גל יעקובי: אוקי, סליחה.

גל יעקובי: זה אחוזים מאוד גבוהים, מה שאומר שההתייחסות בתיכונים צריכה להיות נפרדת.

קריאה: אבל תכוונו אותם למקצועות, שילמדו באקדמיה.

קריאה: במקום ללכת לצבא יקבלו הכוונה - - -

עלי סלאלחה: חברים, כולם מתגייסים ואין בעיה.

עלי סלאלחה: 84% זה אחוז המתגייסים הדרוזים יותר מהיהודים, אנחנו יודעים.

עלי סלאלחה: זה לא אומר שאחרי הצבא הדרוזים הולכים לצבא ולמשטרה, היום כמעט כולם הולכים לאקדמיה ולמקצועות אחרים.

גל יעקובי: אני התייחסתי לשלב בין התיכון לצבא ולא בין הצבא לאחר כך.

גל יעקובי: אני מסכימה איתך שעולמות ההכוון - - -

עלי סלאלחה: אם תרשי לי, מי האחראי לתוכנית של ריאן בחברה הדרוזית?

גל יעקובי: מאיזו בחינה?

גל יעקובי: של הרגולציה הממשלתית?

עלי סלאלחה: כן, מי הבחור?

גל יעקובי: אנחנו אחראיים רגולטורית על התוכנית ועל קביעת המדיניות של התוכנית, הקצאת התקציבים, קביעת התוכניות והכל.

גל יעקובי: יש לנו צוות במשרד ויש לתוכנית ריאן מפעילים שמיישמים את התוכנית בפועל.

גל יעקובי: ספציפית בצפון אשכול א' מתייחס גם לאוכלוסייה הדרוזית, מדובר על חברת אלפנאר שכאמור נמצאים איתנו בזום ויוכלו להתייחס.

עלי סלאלחה: יש בחור דרוזי שמכיר את החברה, מכיר את המנטליות, מכיר את הצרכים שלנו, שהוא מתעסק עם זה?

גל יעקובי: בהחלט, תוכנית ריאן באופן כללי, רוב המועסקים בה הם מהחברה הערבית, הדרוזית והצ'רקסית.

גל יעקובי: במטה נמצאים עובדים דרוזים, מנהלי המרכזים, רכזי הפרט.

גל יעקובי: ספציפית מנכ"ל אלפנאר שהוא מנהל את כל האשכול בצפון, גם לאוכלוסייה הערבית וגם לאוכלוסייה הדרוזית, הוא דרוזי.

עלי סלאלחה: אחסאן הנו מהחברה הדרוזית.

עלי סלאלחה: זה לא משנה, באופן כללי התוכניות שלנו, העובדים לבדואים הם בדואים, העובדים לדרוזים הם דרוזים, העובדים לערבים הם ערבים, באופן כללי ובאופן רוחבי.

עלי סלאלחה: אני חושבת שזה יוצא דופן בתוכניות ממשלתיות שנותנות שירות לאזרחים, כאן זה משהו שאנחנו מקפידים עליו.

עלי סלאלחה: אנחנו דואגים שיהיה ייצוג ושתהיה הכשרה איכותית לצוותים שנותנים שירותים.

מופיד מרעי: אני מברך את סגן שרת הכלכלה, ידידי חבר הכנסת יאיר גולן.

מופיד מרעי: זה לא סוד, בהיכרות בינינו מהמערכת הצבאית חווינו כמה תקופות יחד, לא ניכנס ונפרט.

מופיד מרעי: ברוך הבא, כבוד לנו שאתה משתתף בדיון הזה.

מופיד מרעי: אמרתי בתחילת הדברים שלי שאנחנו מדברים כרגע בוועדת משנה לפיתוח היישובים הדרוזים והצ'רקסים על ההכוון התעסוקתי כדי ליצור מקומות עבודה ביישובים שלנו; באותו יום אנחנו דנים בוועדות אחרות איך למנוע פיטורים במפעל במגדל העמק ובפרי הגליל.

מופיד מרעי: זה יום שבאיזשהו מקום מצער שאנחנו דנים בדברים האלה.

מופיד מרעי: כל הכוונה וכל התוכניות שלנו בסופו של דבר זה להאיץ את העשייה, להאיץ את ההכשרה ואת ההשמה של העובדים.

מופיד מרעי: אני יודע, אני מכיר את התעשייה כי באתי מהרשויות, עבדנו יחד, הקמנו את הפרויקט הזה יחד.

מופיד מרעי: אני חושב שעדיין לא השלימו את ההצגה של הפרויקט הזה, אתה בתוך העניין, ישבנו ודיברנו.

מופיד מרעי: אני חייב לפתוח סוגריים ולהגיד שעם סגן השרה סיכמנו שבוע הבא לקיים דיון על אזורי תעשייה ביישובים הדרוזיים כדי לראות איך אנחנו מקדמים כמה שיותר.

מופיד מרעי: אין במה יותר טובה.

יאיר גולן: מעבר למה שגל ציינה, יש לנו קשב מיוחד במשרד לכל נושא החברה הערבית בכלל ובתוך זה לחברה הדרוזית והצ'רקסית בפרט, יש לנו תשומת לב ייחודית.

יאיר גולן: על כל זה, אני יכול להוסיף את הדברים הבאים.

יאיר גולן: אחד, התחום של תעשייה הוא בעיניי תחום מרכזי שבו אנחנו צריכים להתפתח.

יאיר גולן: זה נכון בהכשרות המקצועיות למקצועות הנכונים, זה נכון לגבי פיתוח אזורי תעשייה.

יאיר גולן: אני רוצה להבהיר שבפיתוח אזורי תעשייה, אנחנו ניתן קודם כל בראש ובראשונה עדיפות לאזורי תעשייה אזוריים, גדולים, של מאות דונמים, שמייצרים מאות ואלפי מקומות עבודה.

יאיר גולן: רק לאחר מכן נעסוק באזורי תעשייה מקומיים.

יאיר גולן: אני יודע שבחלק מהמקרים זה מאכזב, אבל אין מה לעשות.

יאיר גולן: צריך להודות על האמת, אזורי תעשייה אזוריים ומשולבים לכל האוכלוסיות, הם בסופו של דבר היצרנים הראשיים של מקומות תעסוקה.

יאיר גולן: הם גם אלה שבאמת מביאים תעשייה איכותית מהמרכז לפריפריה.

יאיר גולן: לכן צריך לקחת את העניין הזה בחשבון.

יאיר גולן: אני מקווה מאוד שביחס לאוכלוסייה הדרוזית, זה כרגע נמצא אצלנו בעבודה.

יאיר גולן: אנחנו נפתח שני דברים מרכזיים מהבחינה המרחבית, הראשון הוא אזור התעשייה בשפרעם, השני הוא אזור תעשייה ברמת הגולן, השלישי הוא אזור תעשייה שער כרמל שעדיין יש לו פוטנציאל פיתוח עתידי מרשים.

פטין מולא: שאלה לי אליך כבוד השר, אזור התעשייה בשפרעם מיועד לשפרעם ואזור קריית אתא, הכפרים הדרוזיים רחוקים משם.

יאיר גולן: חוץ מכל זה יהיו גם אזורי תעשייה מקומיים.

יאיר גולן: איך נחלק אותם, למי יהיה ולמי לא יהיה, אנחנו עדיין לא שם.

יאיר גולן: אני כבר אומר שאנחנו נלך להשקיע איפה שאפשר להצליח.

יאיר גולן: כלומר, רשות מקומית תסדיר את כל נושא חלוקת הבעלויות הפרטיות או שיש לה מספיק קרקע מדיני, אנחנו ניתן לזה עדיפות.

יאיר גולן: רשות שיכולה להשיג מינימום השקעות בפיתוח תשתיתי מורכב, ניתן לזה עדיפות.

יאיר גולן: הכוונה פה היא להראות תוצאות בשטח, לא להגיד אנחנו מבטיחים ואחרי זה העסק נתקע בוועדות התכנון ובשטח לא קורה שום דבר.

מופיד מרעי: זו הסיבה שביקשנו לעשות דיון מיוחד בנושא הזה.

יאיר גולן: אנחנו נבוא ונציג את העניין הזה בצורה מסודרת.

יאיר גולן: הנושא הבא זה תוכניות להייטק.

יאיר גולן: אני חושב שיש חשיבות עצומה שגם החברה הדרוזית, שיש בה רמת השכלה גבוהה בסך הכל, תיכנס לתוך עולם ההייטק.

יאיר גולן: יש תוכניות שרצות כבר עכשיו, הכוונה שלי היא להעמיק את התוכניות האלה.

יאיר גולן: השותפויות עם המדען הראשי, רשות החדשנות ועם גורמים פרטיים כמו הקרן של ירון נוידרפר, זה הכיוון שאליו אנחנו צריכים ללכת כדי להביא מקסימום צעירים דרוזים למעגל ההייטק.

יאיר גולן: הנושא השלישי זה השירות הציבורי.

יאיר גולן: אני חושב שגם בשירות הציבורי אין לנו מספיק דרוזים וצ'רקסים.

יאיר גולן: זה נכון לכל החברה הערבית אבל זה נכון גם לדרוזים וצ'רקסים.

יאיר גולן: פה אני באמת חושב שאין סיבה, אני אומר את זה גם אצלנו בבית בתוך משרד הכלכלה וגם בשאר משרדי הממשלה.

יאיר גולן: הנוכחות כרגע היא נוכחות לא מספקת.

יאיר גולן: צריך להיות פה יעד ברור של השמה, יש מספיק צעירים מוכשרים וטובים שיכולים למלא מגוון רחב מאוד של תפקידים מקצועיים וניהוליים.

יאיר גולן: אני חושב שחשוב מאוד שיהיה ייצוג הולם לחברה הדרוזית גם בשירות הציבורי.

פטין מולא: הוא כמעט ולא קיים עד היום.

יאיר גולן: זה יעד, ואני חושב שפה צריך לדרוש מכל משרד ומשרד.

יאיר גולן: אני שמתי את היעד אצלנו במשרד, שמתי את זה על השולחן ואמרתי שצריך להיות פה יעד שתוך שלוש שנים 10% מהעובדים יהיו מהחברה הערבית בכלל, ובתוך זה להביא מקסימום עובדים מהחברה הדרוזית והצ'רקסית, לא יכול להיות אחרת.

יאיר גולן: זו אוכלוסייה שמכיוון שהיא אוכלוסייה משרתת בגברים, אני לא רואה שום חסם במגוון רחב מאוד של תפקידים.

מופיד מרעי: המציאות מצערת.

פטין מולא: אפשר להעיר הערה בנושא הזה?

פטין מולא: בשירות הציבורי אנחנו רואים היום ובעבר, כמעט רוב התפקידים שמאוישים שם הם יוצאי צבא שסיימו צבא בדרגת אלוף משנה או סגן אלוף, מסדרים להם שם עבודות והם בתפקידים בכירים - - -

מופיד מרעי: אבל הם לא דרוזים.

פטין מולא: יש גם דרוזים.

פטין מולא: יש תפקידים בשביל הדרוזים.

מופיד מרעי: סגן השר אומר - - -

פטין מולא: אבל רובם אנשי צבא שקיבלו צבא וקיבלו את התפקידים האלה.

פטין מולא: אנחנו מבקשים ורוצים לראות אנשי אקדמיה שיכולים להביא את החברה למצב יותר טוב.

יאיר גולן: הייתי מוסיף כמובן את נושא הנשים.

עלי סלאלחה: גם נשים דרוזיות משכילות יכולות למלא כל תפקיד ציבורי בכל מקום, ולא רק ליד הבית.

עלי סלאלחה: כולם צריכים לשמוע ולהבין את זה.

עלי סלאלחה: צריך רק לפתוח את הדלת.

יאיר גולן: הדבר האחרון שאני רוצה לומר לגבי תוכניות הכשרה, האבחון שלנו נכון ארצית, הוא לא ייחודי לאוכלוסייה כזו או אחרת.

יאיר גולן: תוכניות ההכשרה שלנו מקנות הרבה מאוד כשירויות בסיס או מחזקות כשירויות בסיס, נותנות כשירויות כלליות ומעט מידי פעמים מסתיימות בהשמה.

יאיר גולן: לכן הכוונה שלנו היא להביא אנשים לתוכניות כשבקצה יש השמה.

יאיר גולן: היעד הוא להגיע ללפחות 50% תוכניות שכשהאדם נכנס, המשתלם או המשתלמת נכנסים להשתלמות, הם כבר יודעים מי הולך לקבל אותם בסוף ההשתלמות.

יאיר גולן: אנחנו רוצים לראות שזה לא רק מביא אותם להשמה, אלא מביא אותם גם להשמה בשכר גבוה.

מופיד מרעי: לכם יש נתונים של השמה מול הכשרה?

מופיד מרעי: את תתייחסי לזה בהמשך?

יאיר גולן: אני יכול להגיד שהנתונים היום לא מספיק טובים, לא של שירות התעסוקה ולא של זרוע העבודה.

יאיר גולן: בשני המקרים אנחנו מדברים על אזור 40%-30%, תלוי בתוכניות השונות.

יאיר גולן: זה בפירוש אחוז לא טוב, ואנחנו עובדים על לתקן את העניין הזה בראייה כלל משרדית.

יאיר גולן: גם החברה הדרוזית תהנה מהעניין הזה.

יאיר גולן: זה לא שינוי שיכול לקרות ברגע, אבל הכוונה היא לעבוד הרבה יותר צמוד עם מעסיקים ולראות שהשירות שניתן למשתלם או למשתלמת הוא עד בית הלקוח במובן הזה שאנחנו נותנים יחס אישי ותופרים לו את החליפה האישית, כך שהוא יוכל למצוא מקום עבודה.

יאיר גולן: גם המעקב שלנו הולך להשתנות.

יאיר גולן: עד היום עקבנו או עד הכשרה והסמכה, אז המעקב יהיה לא רק עד השמה אלא גם לראות חצי שנה בתוך ההשמה כדי לוודא שנוצרה רמה מסוימת של קביעות, שיש המשכיות ושסיכויי ההתקדמות והעלאת רמת השכר משתפרים.

יאיר גולן: זה הכיוון שאליו אנחנו הולכים.

יאיר גולן: אני מקווה מאוד שתוך חודש נוכל לבוא עם תשובות ברורות לגבי איזה אזורי תעשייה הולכים לפתח, מי זוכה באיזה תוכנית, איזה רשויות נכניס לאזורי תעשייה אזוריים, עם איזה תוכניות אנחנו יוצרים שותפויות.

יאיר גולן: יש הרבה כוונות טובות, יש הרבה תוכניות שרצות בשטח, עם איזה תוכניות אנחנו יוצרים שותפויות כדי להגיע לאחוזי השמה גבוהים יותר וכן הלאה.

יאיר גולן: אני מזכיר שאנחנו ממש בימים האלה סגרנו את כל הנושא התקציבי, ועכשיו יש פה המון עבודה של דרגי הביצוע כדי להגיע לתוכניות מגובשות ופרטניות.

יאיר גולן: אני חש שבנושא הזה אנחנו עוד חייבים לכם דיווח מפורט יותר.

מופיד מרעי: תודה לסגן השרה, תבורך על העשייה.

מופיד מרעי: יצא לנו לדבר לפני זה, בשביל הגילוי הנאות את עבודת התואר השני שלי במכללה לביטחון לאומי עשיתי על התפתחות התעשייה ביישובים הדרוזיים מול התפתחות התעשייה בארץ ישראל, עוד כשהייתי במדים.

מופיד מרעי: הנושא הזה בוער לא רק בליבי, אלא בכל דרוזי.

מופיד מרעי: אני מאמין בך וביכולות שלך, אני מאמין שתפתח איתנו את אזורי התעשייה ולא רק אותם.

מופיד מרעי: פה אני מבקש כן להיכנס, למרות שיש התלבטות שאני מכיר אותה עוד מתקופת השר אלי כהן.

מופיד מרעי: אזורי תעסוקה ומסחר שבקטגוריה הם לא אזורי תעשייה מלאים, אבל הם בסופו של דבר יקנו לכל יישוב אזור תעסוקה ומסחר שבהם ייבנו מבני תעסוקה ומסחר.

מופיד מרעי: אם שרת הכלכלה תיתן את התקצוב המתאים, אני חושב שזו דחיפה מאוד חשובה לרשויות המקומיות.

יאיר גולן: אנחנו לגמרי שם.

יאיר גולן: בעבר לא תקצבנו בכלל אזורי תעסוקה, היום אנחנו מתקצבים אזורים קטנים שהם שילוב של תעשייה ותעסוקה.

יאיר גולן: יש לנו את הפלטפורמה לעשות את זה.

יאיר גולן: אני מקווה שנוכל לגעת במקסימום יישובים, כאמור זה תלוי ביכולת לממש.

יאיר גולן: הצגתי את סדרי העדיפויות בזמנו, גם ישבנו עם חברי הכנסת הדרוזיים עם השר והצגנו את התוכנית של אזורי התעשייה, מה הפוטנציאל.

יאיר גולן: אנחנו חייבים לכם תשובה מה הולך לקרות בשטח.

מופיד מרעי: בסוף נמדדים במבחן המעשה.

פטין מולא: אני חייב לצאת לראיון, אני מברך על הדיון.

פטין מולא: אנחנו מקווים להצלחת כל נושא הוועדה.

פטין מולא: כבוד השר, תנו גז לכפרים הדרוזיים ואזורי תעשייה, צריך לפתוח אזורי תעשייה מקומיים ולא אזוריים כי אנחנו מפוזרים ביישובים שלנו.

פטין מולא: בהצלחה.

מופיד מרעי: תודה.

מופיד מרעי: תתראיין ותחזור אלינו.

מופיד מרעי: גל, תמשיכי בהצגה.

גל יעקובי: אני אנסה לעשות את זה בקצרה.

גל יעקובי: כמו שאמרנו מבחינה תקציבית ומבחינת מספר המשתתפים, אנחנו בייצוג יתר.

גל יעקובי: יש גם מקומות ייעודיים למשתתפים מהחברה הדרוזית, בכלל להכשרות של ריאן.

גל יעקובי: כשאנחנו מסתכלים על מעל 300,000,000 ₪ של כלל התוכנית, יכולים להשתתף ב-37% מההכשרות שזה בעצם אשכול א'.

גל יעקובי: כמה דוגמאות לקורסים ייעודיים וייחודיים שעשינו לחברה הדרוזית, עשינו קורסי חווטות, קורסי Full stuck לנשים במסגרת תוכנית ייעודית לנשים דרוזיות בעולמות ההייטק, הן יוכלו לעבוד מרחוק.

גל יעקובי: עשינו גם קורס רפואה משלימה וקורס עוזר בטיחות.

גל יעקובי: מדובר ממש בטעימות.

גל יעקובי: כאן אנחנו יכולים לראות שבעצם בשנים האלה עשינו בין 1,800 ל-2,000 השמות, וכמובן שזה מספרים שאמורים לעלות כלפי מעלה.

גל יעקובי: כמה דוגמאות להשמת עובדים שנעשתה במרכזים, אנחנו מדברים על אלביט מערכות ותחום של פיתוח מידע, אנחנו מדברים על קידום ושדרוג שכר בכ-1,300 ₪ בתחום של עוזרי בטיחות בעקבות הכשרה שהם עשו.

גל יעקובי: זאת אומרת, לפני כן הם עבדו בבניין ואז הם קיבלו הכשרה ושידרגו את עצמם.

גל יעקובי: ייצור אלקטרוניקה וחווטות, עבודה בבתי ספר יהודיים, השמות של נשים מתוך הבית בעולמות ההייטק והשמות בתחום של תעשייה עתירת ידע, כלומר השמות בהייטק.

מופיד מרעי: אתם גם בשיתוף פעולה עם משרד המדע והחדשנות?

גל יעקובי: זה בעצם מה שסגן השרה דיבר עליו, שבעולמות ההייטק אנחנו צריכים לקבל החלטה רוחבית מי הגורם שמבצע את כל הפעילות בתחום ההייטק, האם זה משרד המדע או זרוע העבודה.

גל יעקובי: יש דיונים על הנושא הזה שנעשים בימים אלה.

מופיד מרעי: יש גורמים פרטיים שעוסקים בהכשרה, אתם גם עובדים איתם?

גל יעקובי: בעצם אנחנו עושים את ההכשרות האלה יחד עם גופים פרטיים, אנחנו מחליטים לאיזה גורם אנחנו רוצים ללכת, איזו הכשרה אנחנו רוצים לבצע - - -

מופיד מרעי: כדי לפשט את זה, לי יש חברה ואני צריך עכשיו עשרה אנשים, שניים מתוכם מהנדסים, שלושה עובדי הייטק והשלישי עובד אחזקה.

מופיד מרעי: אתם יודעים לתפור חליפה?

גל יעקובי: כן, בעולמות ההייטק אנחנו כן מעדיפים שתהיה התמקצעות, ולכן אנחנו עושים את זה בתוכנית נפרדת, זה מה שאמרנו על תוכנית פורסטק.

גל יעקובי: על כל יתר הרצף כולל הנדסאים זה בהחלט משהו שאנחנו יכולים לתת.

עלי סלאלחה: אתם עוקבים אחרי יישום התוכניות שלכם?

גל יעקובי: יש לנו תוכנית בקרה מאוד - - -

עלי סלאלחה: אם אני אשאל אותך כמה דרוזים עובדים בבתי ספר יהודיים?

גל יעקובי: באופן כללי או השמות שאנחנו ביצענו בתוכנית?

עלי סלאלחה: שאתם ביצעתם.

גל יעקובי: יש לנו מערכת מידע מאוד מפורטת, אני יכולה להוציא כל מיני סוגים של חיתוכים.

מופיד מרעי: אז תעבירי לנו את הפירוט הזה, זה חשוב.

עלי סלאלחה: אני הייתי מנהל בית ספר בבית ג'אן, אני איש ציבור שמעורה ויודע מה קורה בכפרים.

עלי סלאלחה: האמת, שמעתי על ריאן שיש ריאן במועצות, אבל לא שמעתי על תוכניות רציניות שהביאו את האוכלוסייה הדרוזית מעבודה בכפרים להשתלבות בחיים.

עלי סלאלחה: אני לא הרגשתי את זה, ואם אני לא הרגשתי את זה אני חושב שכולנו לא הרגשנו את זה.

עלי סלאלחה: יש פה איזשהו מספר של 6,280, אם אני לוקח את זה באחוזים, מה האחוז של 6,280 מתוך כוח האדם שקיים אצלנו, שאין לו תעסוקה ואין לו כלום.

עלי סלאלחה: מה המספר הזה באחוזים?

גל יעקובי: אם אנחנו מסתכלים על 6,000 משתתפים שהיו לנו, אנחנו מבינים שבערך ל-10% נתנו הכשרה מקצועית.

גל יעקובי: מעבר לזה, המשתתפים קיבלו קורסי עברית, סדנאות ודברים כאלה.

גל יעקובי: אנחנו רוצים להעלות את שיעור האנשים שמקבלים מאתנו כלים משמעותיים, בין אם זה אוריינות דיגיטלית או בין אם זה קורסי אנגלית לאקדמאים, הכשרות מקצועיות או הסבות לאקדמאים ודברים כאלה.

גל יעקובי: כרגע אנחנו מדברים על 10% במהלך השנתיים של הקורונה, זה דבר אחד.

גל יעקובי: דבר שני שראית בנתונים שלנו, אנחנו מדברים על בערך 30% השמה, זה אחוז ההשמה שלנו בתוכנית הספציפית של ריאן, ספציפית בשנתיים של הקורונה שהיו מאוד מאתגרות.

גל יעקובי: סגן השרה אמר, וזה באמת היעד שלנו, אנחנו רוצים להעלות את יעד ההשמה ל-50% כדי שלא 2,000 משתתפים מתוך ה-6,000 יושמו בעבודה, אלא שהאחוזים יהיו יותר גבוהים.

גל יעקובי: אנחנו כל הזמן מדברים על זה שאנחנו רוצים שהשמת העובדים שלנו תהיה יותר איכותית ועם שכר יותר גבוה.

גל יעקובי: הדברים האלה נמדדים כל הזמן, גם בנתונים מנהליים.

גל יעקובי: אני לא סומכת רק על מה שהמפעיל שלי אומר לי על השמה, אני לוקחת את כל תעודות הזהות של המשתתפים שהיו לי בתוכנית ואני בוחנת אותן אל מול ביטוח לאומי, כמה האנשים האלה השתכרו, האם השתכרו וכמה השתכרו לפני תוכנית ריאן, כמה אחרי.

גל יעקובי: אני כל הזמן בודקת את זה, על בסיס זה המפעילים שלנו מקבלים בונוסים.

גל יעקובי: אנחנו מנסים להיות כמה שיותר מדויקים, אני יכולה לעמוד מאחורי הנתונים שנתתי לך ומאחורי הנתונים שאנחנו מציגים כאן לוועדה.

מופיד מרעי: אז פירוט ברזולוציה גבוהה אני מבין שיש לכם, אנחנו מבקשים לקבל את זה בוועדה.

גל יעקובי: אין בעיה, אנחנו נעביר לכם פירוט מפורט של איזה השמות נעשו.

עלי סלאלחה: אני אשאל את הרכז או הרכזת כמה אנשים מבית ג'אן באמת נכנסו להכשרות, כמה אנשים יצאו.

גל יעקובי: גם את החתך הזה ברמה יישובית אנחנו יכולים לתת.

יאיר גולן: אנחנו נפיק דו"ח עבור הוועדה שיורד לרמת הכפר והיישוב כדי לומר מה נעשה בדיוק בחברה הדרוזית והצ'רקסית.

יאיר גולן: הדיווח יהיה פרטני, אם תרצו ברמת השמות.

יאיר גולן: אנחנו יודעים מי השתלם - - -

מופיד מרעי: אני מכיר את זה, אני יודע שיש להם את זה.

עלי סלאלחה: אני אומר את הדברים האלה, אני לא מרגיש את זה, אני לא רואה שבאמת יש שינוי.

מופיד מרעי: אני אגיד לך משהו, מאחר והייתי קרוב לזה והתעסקנו עם זה, יש.

מופיד מרעי: מאחר ומתעסקים עם הרבה נושאים, הכשרות, השמות ומגוון רכב של הכשרות, זו מפלצת גדולה.

מופיד מרעי: אני כן מסכים עם חבר הכנסת עלי שאין את ה-וואו.

מופיד מרעי: זה נאמר בין השורות בדברים של סגן השרה.

מופיד מרעי: בסוף מודדים אותנו במבחן העשייה.

עלי סלאלחה: היא דיברה על 10%.

גל יעקובי: חברים, קחו בחשבון שהדבר הזה –

עלי סלאלחה: כמה זמן זה קיים ביישובים הדרוזיים?

עלי סלאלחה: ארבע שנים?

גל יעקובי: התוכנית החלה ב-2012 והתגלגלה.

מופיד מרעי: היא התרחבה בסביבות 2016-2017.

עלי סלאלחה: מ-2012 עד היום זה תשע שנים.

גל יעקובי: חבר הכנסת עלי, בחברה הדרוזית הייתה גדילה משמעותית בשנתיים האחרונות.

גל יעקובי: שוב, כל הנתונים שאתם רואים כאן זה נתונים בתקופת הקורונה, בתקופה של סגרים, בתקופה של כל הפעילות והתחלואה שהייתה, גלים חוזרים ונשנים, צריך לקחת את זה בחשבון כי זה השפיע מאוד על שוק העבודה.

עלי סלאלחה: אני לא לוקח את זה בחשבון היות והמשק הישראלי המשיך לעבוד, הקורסים המשיכו לעבוד, בתי ספר המשיכו לעבוד, מפעלים המשיכו לעבוד.

עלי סלאלחה: רק ריאן לא המשיך לעבוד?

גל יעקובי: אנחנו יכולים לדבר על זה בהמשך, אבל היו מפעלים שנסגרו ואנחנו יודעים מה היו האיכויות של בתי הספר.

גל יעקובי: זו תקופה מאוד מאתגרת וצריך לקחת את זה בחשבון.

יאיר גולן: התקופה הייתה מאתגרת לכולם והשפיעה על כולם.

יאיר גולן: אנחנו חייבים לכם דיווח פרטני, נפיק לכם דו"ח ברמת היישוב, כמה הוכשרו, למה הוכשרו, כמה עברו השמה, כמה לא.

יאיר גולן: אני חושב שהעבודה פה היא עבודה משותפת על מנת להגדיל את האפקטיביות של התוכניות השונות.

יאיר גולן: גם מבחינתנו הבקרה שאתם מפעילים עלינו היא הזדמנות להשתפר.

יאיר גולן: נשאלות פה שאלות קשות ומבחינתנו זו הזדמנות טובה לחשוב על הדברים פעם נוספת ולשפר את התוכנית.

מופיד מרעי: יופי.

מופיד מרעי: סיימת?

גל יעקובי: אתם רק יכולים לראות את עניין התקציב.

מופיד מרעי: תכף אנחנו נשמע את האשם בנושא התקציב.

מופיד מרעי: נעבר לאחסאן הנו, מנכ"ל אלפנאר.

גל יעקובי: אני רק אתייחס לעניין החומש העתידי.

גל יעקובי: אנחנו בונים תוכנית מאוד רחבה שכוללת גם את ריאן, גם תוכניות הנדסאים וגם תוכניות הייטק.

מופיד מרעי: חשוב מאוד שהתוכנית הזו תונח בפני הוועדה בבא הזמן, לא עכשיו, ברגע שתהיה מוכנה.

גל יעקובי: אנחנו נמצאים כרגע בפערים תקציביים שסגן השרה עוזר לנו לצמצם אותם.

גל יעקובי: אנחנו נמצאים עדיין בתהליכי עבודה של הדבר הזה, ואנחנו מאמינים שנגיע לפתרון.

מופיד מרעי: תכף נשמע מהאשם.

מופיד מרעי: הנו, מה נשמע?

אחסאן הנו: בסדר, שלום לכולם.

מופיד מרעי: שלום וברכה.

מופיד מרעי: אתה ותיק במקצוע.

אחסאן הנו: אני נמצא מ-2012, הקמתי וניהלתי בשנת 2012.

אחסאן הנו: היום אני מנכ"ל חברת אלפנאר שמפעילה את מרכזי ריאן בצפון של האוכלוסייה הדרוזית, החברה הערבית והחברה הבדואית - - -

מופיד מרעי: אנחנו שומעים אותך עמום, אפשר לעשות משהו על הקול כדי שנשמע אותך טוב יותר?

אחסאן הנו: שומעים אותי עכשיו?

מופיד מרעי: כן.

מופיד מרעי: תסביר מה זה אלפנאר, הזכיין המרכזי, ותוכנית ריאן בעצם עובדת אצל הזכיין המרכזי.

אחסאן הנו: אני אסביר.

אחסאן הנו: אלפנאר היא חברה לתועלת הציבור שהוקמה בשנת 2013 במטרה להפעיל את מרכזי ריאן.

אחסאן הנו: מרכזי ריאן הם מרכזים של משרד הכלכלה שאנחנו מפעילים אותם בצפון, ועמותת - - מפעילה באזור המשולש והדרום.

אחסאן הנו: אנחנו מדברים רק על החברה הערבית על כלל גווניה.

אחסאן הנו: אני אנצל את הבמה ואשמח להזמין אתכם לביקור במרכזים, את חברי הכנסת וחברי הוועדה, תבואו להתרשם מקרוב, תדברו על העובדים, עם דורשי העבודה.

אחסאן הנו: נשמח מאוד לתאם ביקור כזה וסיור במרכזים.

אחסאן הנו: אני יכול להגיד לחבר הכנסת עלי סלאלחה, אגב אני חושב שנפגשנו באירוע פרטי ודיברנו ממושכות על המרכזים.

אחסאן הנו: אני יכול להגיד שהמרכזים נותנים מענה בעדה הדרוזית והצ'רקסית מ-2013 בכל הכפרים, נותנים מענה מלא.

אחסאן הנו: היום בעידן הקורונה יש פחות חשיבות לתשתית פיזית, אבל אנחנו נותנים מענה לכל הכפרים.

אחסאן הנו: אני יכול להגיד אמירה כללית שאין דורש עבודה מהעדה הדרוזית שפנה למרכזים ולא קיבל מענה, כולל הכשרות מקצועיות.

אחסאן הנו: אני יכול להגיד שנושא הטיפול בתעסוקה זה פרופסיה שלמה וענפה, פשוט מקצוע ללמוד אותו, גם עבור המשתתפים וגם עבור דורשי העבודה.

אחסאן הנו: זה משהו שלא היה קיים.

אחסאן הנו: יש דורשי עבודה שמעולם לא כתבו קורות חיים.

אחסאן הנו: כשמדברים איתם על הכשרה מקצועית, צריך להתחיל במקום מאוד רחוק משוק העבודה.

אחסאן הנו: זו תוכנית שנותנת מענה של 360 מעלות, לא כל דורשי העבודה מתאימים להכשרות מקצועיות, ולא כולם חוו ניסיון בתעסוקה, ואתה מלמד אותם בכלל איך לגשת למעסיק.

אחסאן הנו: אני יכול להגיד שלא הייתה פניה מ-2013 ועד היום למרכזי ריאן לתושב העדה הדרוזית בחיפוש עבודה שלא קיבל מענה, כולל הכשרות מקצועיות, גם בתקופת הקורונה.

אחסאן הנו: בתקופת הקורונה המשכנו לתת מענה והצלחנו להגיע לעוד יותר דורשי עבודה.

אחסאן הנו: הקורונה לא פגעה בזרם הפונים למרכזים, ועשינו לא מעט עבודה דרך הזום ובעבודה מרחוק.

אחסאן הנו: אנשים עם בעיות אינטרנט התחברו, לא תמיד הדרך נוחה ומתאימה.

אחסאן הנו: אני אתייחס לנושא של ההכשרות המקצועיות, אנחנו מקיימים הכשרות מקצועיות יחד עם מעסיקים, לרוב עם מעסיקים.

אחסאן הנו: אנחנו לא פותחים הכשרות מקצועיות פחות רלוונטיות לשוק העבודה.

אחסאן הנו: לפעמים זה עבודה של לתת הכשרה מקצועית שיש בה אופק תעסוקתי.

אחסאן הנו: יש לא מעט אתגרים וחסמים, להתאים אותה לנשים, לשעות עבודה, לפריפריה - - -

מופיד מרעי: אני אשאל שאלת הכוונה.

מופיד מרעי: האם בכל מקרה ההכשרות שלכם הן תוצאה של סקר שוק ומה שהשוק דורש?

מופיד מרעי: כדי להתאים בסופו של דבר את ההכשרה לאנשים, כדי לספק עובד מוכשר, שלא ייווצר מצב כמו שהיה לנו עם סייעות, לדוגמה.

מופיד מרעי: כולן רצו ללמוד סייעות, ואז פתאום יש 200 קורות חיים כי כולם הלכו ללמוד סייעות.

מופיד מרעי: למדו, אבל השוק לא דורש.

מופיד מרעי: לכן אם אתה אומר מצד אחד שההכשרה היא תוצאה של סקר שוק, זה כבר מעולה.

מופיד מרעי: תתייחס בבקשה לחדירה למודעות ולתודעה של התושבים.

מופיד מרעי: אם תחבר את זה אפילו למה שחבר הכנסת עלי סלאלחה אמר קודם, צריך להרגיש אתכם.

מופיד מרעי: האם יש כלים שאתם יכולים להיבחן בהם איך אתם בסוף מגיעים לתודעה של האנשים, שאתם קיימים?

מופיד מרעי: אני אומר לכם, אני שמח שאנחנו מקיימים את הדיונים האלה פה, ואני יודע שהם גם משודרים בשידור חי ואנשים שרוצים נמצאים פה.

מופיד מרעי: זה עוד חלק, להגיד לכל מי שמחפש עבודה, לכל מי שרוצה הכשרה, שיש מרכזים בכל היישובים שלנו, גם הדרוזים וגם הצ'רקסים, שאפשר לפנות אליהם ולהסתייע בייעוץ, הכשרה והשמה.

מופיד מרעי: מה שנאמר קודם, אנחנו צריכים לבנות את המנגנון שאתה מושם במקום בו אתה מחזיק זמן, לא נושר אחרי זמן.

מופיד מרעי: על זה קיבלנו תשובה מסגן השר שיהיה מנגנון פיקוח גם על הכשרה.

מופיד מרעי: בבקשה תתייחס לזה.

מופיד מרעי: אם אין לכם כלים, תבנו כלי כזה.

אחסאן הנו: בהקשר להשמה, אנחנו מודדים התמדה בעבודה אחרי רבעון, אחרי חצי שנה ואחרי שנה.

אחסאן הנו: אנחנו מקבלים בונוס ממשרד הכלכלה על התמדה של דורשי עבודה שיישמנו ואחרי זה הם התמידו בעבודה.

אחסאן הנו: אנחנו עושים את המעקבים האלה.

אחסאן הנו: בהקשר של ההכשרות המקצועיות, נשמח להעביר רשימה של ההכשרות המקצועיות שקיימנו במימון המפעיל, איזה הכשרות עשינו, כמה התחילו וכמה סיימו.

אחסאן הנו: אנחנו לא עושים הכשרות שאינן רלוונטיות לשוק העבודה.

אחסאן הנו: יש ענפים שאתה מזהה אותם בצורה מאוד מובהקת כמו ענף התחבורה והחוסר בנהגי משא כבד ונהגי אוטובוס.

אחסאן הנו: זו הכשרה שכל מי שיעבור אותה ימצא עבודה כי יש מחסור מאוד גדול.

אחסאן הנו: אנחנו לא פותחים הכשרות מקצועיות שאינן רלוונטיות לשוק העבודה.

אחסאן הנו: אני אתייחס לנושא של החשיפה בכפרים הדרוזים.

אחסאן הנו: אני יכול לספר שב-2013 אף אחד לא הכיר אותנו, מי שהכיר זה משרד הכלכלה והאנשים במנהלת שתקצבו את התוכניות ושותפים מלאים איתנו לאורך כל הדרך.

אחסאן הנו: אנחנו מ-2013 עד היום בתקופות שעשינו יותר ותקופות שעשינו פחות, גם קיימנו וועדות היגוי, באנו לכל ראש רשות כל רבעון, דחפנו את עצמנו.

אחסאן הנו: אנחנו רוצים לספר לך מה עשינו אצלך ביישוב ברבעון הזה ובחצי שנה ושנה, אנחנו ממשיכים לעשות את זה.

מופיד מרעי: לזכותכם ייאמר שזה אמת, עשיתם את זה.

אחסאן הנו: אנחנו במנדט יקר מאוד, נושא התעסוקה, אנחנו הגוף שמתעסק בתעסוקה במרכזי ריאן בחברה הדרוזית.

אחסאן הנו: יש פחות גופים שעושים את זה, ואין לנו מנדט לא לעשות את הדברים בצורה הכי מקצועית שאפשר.

אחסאן הנו: בקשר לחשיפה בכפרים, אני יכול להגיד שאנחנו משקיעים בזה מאמצים רבים, אנחנו גוף שמאוד מוכר בכפרים.

אחסאן הנו: יש לנו רכזי קהילה ביישובים, שתפקידם ללכת לגורמים הפורמליים והלא פורמליים כדי לייצר חשיפה ושיתופי פעולה, בין אם זה מחלקות רווחה, חינוך או מתנ"סים.

אחסאן הנו: אנחנו עושים עבודה מסודרת, תוכנית העבודה לרכזים האלה לאורך כל השנים.

אחסאן הנו: אנחנו לפעמים מוצאים את עצמנו מחפשים חוגי בית, מגיעים לדורשת עבודה ואומרים לה לזמן גם את החברות שלה מהשכונה, ובאים להסביר על תעסוקה.

אחסאן הנו: אחד היתרונות של מרכזי ריאן הוא שזו תוכנית גמישה.

אחסאן הנו: אתה יכול לעשות ניסוי וטעיה, מה עובד ומה לא עובד.

אחסאן הנו: זו לא תוכנית של מוצרי מדף.

מופיד מרעי: אתם מסתייעים ברשויות המקומיות בחשיפה?

מופיד מרעי: לא תמיד אתם מצליחים לרתום את הרשויות ואת ראשי הרשויות לחשיפה, ואז אתם מוצאים את עצמכם עובדים כאילו עצמאית, נמצאים בחניה מנהלתית במוסדות הממשלה, אם זה במתנ"ס, במועצה או בכל מבנה רב תכליתי אחר של היישוב, אבל הקשר בין הנציגות של ריאן לבין הרשות הוא באיזשהו מקום רופף.

מופיד מרעי: אם אני טועה תתקן אותי ואם אני צודק תגיד מה אתם עושים כדי לתקן את זה.

אחסאן הנו: כמו שאמרתי קודם, הקשר הוא קשר קיים והדוק.

אחסאן הנו: אני יכול להגיד שיש גם ראשי מועצות יותר פרואקטיביים ויותר משתפים פעולה עם התוכנית ועם העשייה, ויש כאלה שפחות.

אחסאן הנו: אני לא אומר את זה ממקום שיפוטי.

אחסאן הנו: אנחנו בקשר שוטף, אנחנו לא מחכים, מזמינים את עצמנו.

אחסאן הנו: ביישובים כמו – אני לא אזכיר שמות, אבל זה בהחלט קיים.

אחסאן הנו: יש שיתוף פעולה ואנחנו מגיעים לראשי רשויות, אשר מזמנים אותנו למפגשים מקצועיים.

אחסאן הנו: אגיד גם משפט בקשר ל- - -

מופיד מרעי: משפט לסיכום, אנחנו רוצים לעבור להאשם.

מופיד מרעי: תמשיך להיות איתנו, אנחנו צריכים אותך.

אחסאן הנו: מבחינת נתונים, אנחנו עובדים עם מערכת מידע שיש בה את מירב הפרטים.

אחסאן הנו: בכלל התהליך עם דורש העבודה מתחיל ממפגש של איסוף נתונים על המשתתף כמו עיר, תעסוקה, מצב משפחתי, השכלה, יש לנו נתונים על כל דורשי העבודה שפנו אלינו מ-2013 עד היום.

אחסאן הנו: זו מערכת שכל הזמן מתעדכנת, אפשר להוציא חתך רחב של נתונים בכל זמן נתון.

אחסאן הנו: אני אסכם ואגיד שאני מאוד אשמח שתבואו לבקר את העשייה שלנו בשטח, ובעיקר לפגוש - - -

מופיד מרעי: רשמנו לפנינו את המרכז בשטח, נבנה תוכנית כזאת שנגיע לבקר.

מופיד מרעי: תודה רבה, תישאר איתנו כי בטח עוד יהיו שאלות.

מופיד מרעי: נעבור להאשם, תעשה לנו בבקשה סדר.

מופיד מרעי: אנחנו מכירים את התוכנית, אתה ואני מכירים אותה, תעשה לנו סדר מה היה בשנתיים-שלוש האחרונות ומה התחזית בתוכנית הכלכלית החדשה.

מופיד מרעי: האשם נמצא איתנו כל הזמן בדיונים בוועדה.

מופיד מרעי: הנוכחות שלו מאוד חשובה והוא מרכז ידע ומידע.

מופיד מרעי: בבקשה.

האשם חוסין: תודה רבה.

האשם חוסין: נושא התעסוקה הוא נושא מאוד חשוב שמעסיק אותנו כבר המון זמן.

האשם חוסין: את מרכזי ריאן הקמנו למען הדיוק ההיסטורי ב-2008, בגרסה הקודמת יחד עם הג'וינט ו- -.

האשם חוסין: ב-2013 עברנו למשרד הכלכלה ומאז זה מתוקצב על ידי תוכניות החומש.

האשם חוסין: בתוכנית הקודמת 959 התקציב השנתי של מרכזי ריאן היה 8,000,000 ₪ בשנה.

האשם חוסין: לאחר 2017 כדי לשמור על העצמאות של מרכזי ריאן ולאפשר להם להמשיך לפעול במגזר הדרוזי בכל הכוח, וגם כדי שיהיו 14 מרכזים כמעט בכל הרשויות, ארבעה אזוריים ועוד עשר שלוחות כמו שנאמר קודם, אנחנו משלמים כל שנה מהרשות 1,000,000 ₪ כדי לשמור על העצמאות של מרכזי ריאן במגזר הדרוזי.

האשם חוסין: אנחנו חושבים שמאוד חשוב בהמשך למה שאמר חבר הכנסת עלי סלאלחה, שמי שינהל ויעשה את העבודה בשבילנו הוא מישהו שמכיר את השטח ואת המציאות במגזר הדרוזי, ואת הצרכים הייחודיים שלנו ודרישות השוק בקרבת היישובים שלנו.

האשם חוסין: 959 הייתה אמורה להסתיים ב-2019, אבל דווקא במרכזי ריאן המשכנו אותה עד 2020 כדי למנוע את הפגיעה ברצף.

האשם חוסין: כמו שאמרתי, היא קיבלה 8,000,000 ₪ בשנה ועוד 1,000,000 ₪ למימון המטה העצמאי.

האשם חוסין: בתוכנית החדשה ל-2022-2023 הגדלנו את התקציב ל-10,000,000 ₪ ועוד 1,000,000 ₪, זה 11,000,000 ₪.

האשם חוסין: זו דרך אגב הייתה הדרישה הראשונה של משרד הכלכלה, אחר כך הם באו וביקשו להגדיל את התקציב.

האשם חוסין: אני יושב עם זרוע העבודה כבר כמה ישיבות, בודקים את התוכניות ואנחנו הולכים לעזור להם ואם צריך נגדיל את התקציבים במהלך השנה.

האשם חוסין: אני רוצה לציין שני דברים.

האשם חוסין: ראשית, אנחנו מסתכלים על התמונה הרחבה במגזר הדרוזי, ויש עוד גופים שעובדים בתחום הזה ולא רק מרכזי ריאן, החל ממשרד הביטחון שמפעיל דרך החיילים המשוחררים וגם דרך האגף הביטחוני חברתי, כל מיני תוכניות להכשרת הנדסאים, ליווי במשך חמש שנים מהשחרור לחיילים משוחררים.

האשם חוסין: גם שירות התעסוקה ועוד גופים פרטיים, למשל עמותת לוטוס שמתמקדת בפלח מאוד ייחודי במגזר הדרוזי שזה נשים דתיות שלא יכולות לצאת מחוץ ליישוב.

האשם חוסין: בשלוש השנים האחרונות אנחנו מימנו להן את הקורסים שלהן וזו הצלחה מאוד גדולה.

האשם חוסין: אנחנו עוזרים להם, גם השנה נעזור להם.

האשם חוסין: בנוסף יש את עמותת תפוח ועוד גופים שעובדים ואנחנו מנסים לראות את כל התמונה.

האשם חוסין: אנחנו מדברים על אוכלוסייה של 150,000 אנשים ויש חשש תמיד, לפחות אצלי, שריבוי הגופים המתערבים יכול לגרום לנזק ולא לתועלת.

האשם חוסין: לכן אנחנו מנסים כל הזמן לתאם ולעשות את העבודה ואת התיאום בין כל הגופים האלה, כדי שאף אחד לא ידרוך על השני או יעשה משהו שלא צריך.

מופיד מרעי: כדאי להבין, אם חברה שעשתה הכשרות הייטק בלוטוס עם הנשים הדרוזיות, הם מגישים קול קורא, הם יכולים להיות מתוקצבים?

האשם חוסין: אנחנו מתקצבים את לוטוס דרך מרכזי ריאן.

מופיד מרעי: אוקי.

האשם חוסין: אנחנו מתקצבים את העמותה ולא את החברה, אנחנו לא יכולים לתקצב חברה פרטית.

מופיד מרעי: בכל מקרה התקציב מגיע דרך ריאן.

האשם חוסין: או דרך ריאן או שאנחנו מעבירים לפעמים דרך הרשות לפיתוח הגליל, דרך משרד המדע יש לנו איזושהי ישיבה בערב כדי להתחיל פרויקט חדש בתחום החדשנות והסייבר.

האשם חוסין: יש הרבה מאוד גופים מתערבים, ואנחנו מנסים להיות כל הזמן עם היד על הדופק.

האשם חוסין: גם מה שמכון המחקר של הכנסת הציג בהתחלה, השקפים האלה – כמובן אם אתם קוראים את החלטה 716 ו-717 תראו שהנתונים האלה מופיעים שם ונלקחו משם, זה בעקבות דברים שאנחנו עשינו ובדקנו לאורך כל הזמן.

האשם חוסין: אנחנו רואים את המגמה, השקפים של מכון המחקר מצביעים על מגמה מאוד חיובית של התקדמות לאורך שנים בתעסוקה במגזר הדרוזי.

האשם חוסין: אם תסתכלו על 2012-2019 בשקפים, רואים את העלייה.

האשם חוסין: אמנם העלייה לא תמיד חדה, אבל אנחנו רואים עלייה מתמדת וחיובית, בעיקר בתחום הנשים.

האשם חוסין: אם תסתכלו על 2014-2020 במסגרת 959, ועל זה גם הדו"ח של מכון המחקר מצביע, יש שינוי עצום בתעסוקת הנשים.

האשם חוסין: אנחנו מדברים על שכבת גיל מסוימת ולא על כל האוכלוסייה, זה נשים בתוך האוכלוסייה הכללית הדרוזית, שהיא בסך הכל 150,000 אנשים.

האשם חוסין: הנתונים האלה מצביעים על מגמה חיובית, אנחנו צריכים לעודד את המגמות האלה, להמשיך ולעשות יותר ויותר.

האשם חוסין: אנחנו רוצים כל הזמן ללכת ולתת מענה ספציפי לקבוצות ספציפיות בתחומים כאלה ואחרים כדי לאפשר ליותר אנשים להשתלב בשוק התעסוקה.

האשם חוסין: כל הבעיות של מקומות תעסוקה, מה שיושב ראש הוועדה והדו"ח של המכון מצביעים עליו, אנחנו מכירים את זה ומנסים להתמודד מול זה, גם בתחום החינוך.

האשם חוסין: אנחנו עושים הרבה תוכניות לסייבר, חינוך דרך משרד החינוך ומשרד המדע, וגם אחרי בתי הספר והשירות הצבאי.

האשם חוסין: אנחנו רואים את כל התמונה הרחבה ומנסים לתת מענה כמה שניתן, באפשרויות המוגבלות שלנו.

עלי סלאלחה: האשם, עם יד על הלב, האם אתה שבע רצון מהעבודה של ריאן בחברה הדרוזית מ-2008 עד היום?

האשם חוסין: מרכזי ריאן עושים עבודה מדהימה, יחסית בתנאים לא קלים.

האשם חוסין: כמן שאחסאן ציין, לא תמיד אנחנו מקבלים שיתוף פעולה מקומי ולפעמים אנחנו צריכים להתגבר על הרבה מאוד מחסומים, אחד מהם זה המרחק.

האשם חוסין: הרבה אנשים לא רוצים לנסוע, לא כולם מוכנים כמונו לנסוע לירושלים כדי לעבוד או להשקיע את השעות האלה, ורוצים להיות ליד הבית.

האשם חוסין: נראה לי שיושב ראש הוועדה דיבר על זה קודם, הם רוצים לעבוד בתוך היישוב ולא תמיד יש מקומות תעסוקה.

האשם חוסין: הבעיה הכי גדולה שלנו בסופו של דבר זה חינוך שלא הלם את דרישות שוק התעסוקה, ולכן צריך הכשרות והתאמות, כל הזמן לקחת את האקדמאים ולהכשיר אותם לשוק העבודה העכשווי.

האשם חוסין: גם שירות המדינה, רובו מתרכז בירושלים ותל אביב, ומעט בצפון.

האשם חוסין: אנחנו רואים שלא תמיד הצעירים הדרוזים ששים לעבור לירושלים.

מופיד מרעי: תודה רבה.

מופיד מרעי: סגן השר, בבקשה.

יאיר גולן: אני חייב להעיר בנושא הזה של מרכזי ריאן.

יאיר גולן: תראו, בגלל איזושהי תסבוכת, בסופו של דבר לא הבטחנו את התקציב של ריאן לשנה הזאת.

יאיר גולן: צריך לומר את זה ביושר, אנחנו לא במקום טוב.

יאיר גולן: אני לא אכנס פה לפירוט של הדברים, אבל בסופו של דבר נוצר מצב שאנחנו רצינו להגביר את העשייה של ריאן ושאר העשייה שנועדה לחזק את התעסוקה בחברה הדרוזית.

יאיר גולן: הנושא הזה של עניינים תקציביים איפשהו נשמט ולא נסגר כפי שצריך, יכול להיות אפילו באשמת המשרד, אני לא נכנס פה למי - - -

מופיד מרעי: הבנו שזה קיים, ועכשיו אתה אומר - - -

יאיר גולן: מה שאני אומר זה שאנחנו כרגע עוד צריכים לסכם את הנושא התקציבי.

יאיר גולן: לי כמי שמרכז את זה במשרד, עדיין לא ברור מה יהיה ומה לא יהיה.

יאיר גולן: המצב כרגע הוא לא טוב, כלומר אם אתה שואל אותי אם אנחנו ממשלה ששמה לעצמה סדר עדיפויות ברור לחזק את התעסוקה בחברה הערבית, הדרוזית והצ'רקסית, אז כרגע מבחינתי סגרנו היטב את החברה הערבית, סגרנו שבוע שעבר בצורה טובה את החברה הבדואית, מי שנשאר בלי סגירה מסודרת הם הדרוזים והצ'רקסים.

מופיד מרעי: רע מאוד.

עלי סלאלחה: למה אין כסף לחברה הדרוזית?

האשם חוסין: יש כסף, יש 11,000,000 ₪ בשנה והדרישה היא ל-14,500,000 ₪.

מופיד מרעי: אני מבקש גם בהמשך לדברים של סגן השר וגם בהמשך לדברים של חבר הכנסת עלי, וגם בהמשך לדברים שנאמרו בפתיח, תעשו לנו סדר עם התקציב בתוכנית הכלכלית העכשווית לגבי ריאן.

מופיד מרעי: היו שמועות, אמירות וסיסמאות, ואני לא רוצה להיכנס אליהן.

מופיד מרעי: אין תקציב.

מופיד מרעי: עכשיו סגן השר אומר בואו נקרא לילד בשמו, אין תקציב.

האשם חוסין: זה לא שאין תקציב, יש תקציב של 11,000,000 ₪ בשנה.

מופיד מרעי: איפה הוא?

האשם חוסין: בתוך החלטת הממשלה, תקראו את החלטת הממשלה.

האשם חוסין: יש 11,000,000 ₪, נדרשנו לתוספת תקציבית ואנחנו עובדים מול זרוע העבודה כדי להשלים את הדרישה הזאת.

האשם חוסין: הדרישה הראשונית של זרוע העבודה הייתה 8,000,000 ₪, לקראת סוף קבלת ההחלטה הם ביקשו להעלות את זה.

מופיד מרעי: אתה אומר בביטחון מוחלט שאתה, היום יושב ראש הרשות לפיתוח הכלכלי והיישובים הדרוזים והצ'רקסים, יהיה תקציב?

האשם חוסין: ברור שיהיה תקציב, יש 11,000,000 ₪.

האשם חוסין: אני חוזר ואומר, בהחלטת הממשלה יש 11,000,000 ₪ למרכזי ריאן.

האשם חוסין: הדרישה היא להשלים ל14,000,000 ₪ שעכשיו הציגה גלי, ואנחנו נשלים.

מופיד מרעי: בסדר, זה הגיוני.

האשם חוסין: להגיד שאין תקציב זה לא נכון.

מופיד מרעי: בשביל זה אנחנו פה.

עלי סלאלחה: האם התקציב מספיק או לא מספיק?

מופיד מרעי: אנחנו פה כדי להביא לאזרח את האמת הקיימת.

גל יעקובי: אני אשמח להתייחס.

גל יעקובי: נכון לעכשיו – אני לא רוצה להיכנס ממש למספרים כי אנחנו מדברים עליהם בדיונים שלנו, אבל אנחנו כן בחוסר.

גל יעקובי: מבחינתנו כדי לתת תוכנית ראויה לאוכלוסייה הדרוזית לחומש הקרוב, אנחנו בחוסר של כמה עשרות מיליוני שקלים לתוכנית.

גל יעקובי: כשאנחנו מדברים על תוכנית תעסוקתית לחברה הדרוזית, אנחנו לא מדברים רק על תוכנית ריאן, אנחנו מדברים גם על כל מיני מענים בעולמות של מה"ט, של הנדסאים, של מלגות, של מעטפת, של דמי קיום, של כל מיני דברים כאלה.

גל יעקובי: אנחנו מדברים על דברים שקשורים להייטק, אנחנו מדברים על הרחבת סל השירותים שניתן במרכזי ריאן גם לפסיכומטרי ועוד כלים איכותיים יותר במה שאנחנו עושים.

גל יעקובי: יש מחסור גם לפעילות הקיימת וגם לפעילות שאנחנו מתכננים לכלל החברה הערבית, ואנחנו רוצים לתת גם לאוכלוסייה הדרוזית.

גל יעקובי: אם צריך, בהחלט צריך כדי לתת את המענה לכל הדברים האלה.

גל יעקובי: מבחינתנו יש לנו מספיק עבודה בהקשר של - - -

עלי סלאלחה: כמה חסר לכם?

גל יעקובי: אנחנו מדברים על כמה עשרות מיליוני שקלים בסך הכל.

עלי סלאלחה: כמה עשרות מיליונים?

גל יעקובי: אם אנחנו רוצים לתת גם עבודה בעולמות ההייטק וגם עבודה בעולמות של מה"ט, כן, הפער הוא - - -

עלי סלאלחה: האשם, אתה שומע מה שהגברת אומרת?

עלי סלאלחה: היא אומרת שאנחנו צריכים להיות במאה ה-21.

האשם חוסין: חבר הכנסת עלי סלאלחה, ראיתם את המצגת שלהם.

האשם חוסין: 14,800,000 ₪ לשנה, תורידו מזה 1,000,000 ₪ שאנחנו כן משלמים כדי לשמור על העצמאות שלנו.

האשם חוסין: הפער הוא 3,000,000 ₪.

האשם חוסין: עשרות מיליונים, תעשו לי טובה, ראיתם את הנתונים של שנה שעברה.

האשם חוסין: בשנה שעברה התקציב של מרכזי ריאן היה 8,000,000 ₪, אין דרך להצדיק - - -

מופיד מרעי: אני חושב שמיצינו, הנקודה מובנת, המציאות מובנת.

מופיד מרעי: צריך לשבת, אנחנו כמובן נכניס את זה לסיכום.

מופיד מרעי: האשם, אתם אנשים מנוסים, יש פה אנשים מנוסים עם רצון.

מופיד מרעי: שבו ותסכמו בדיוק את המקור התקציבי, אני מבקש בדיווח שנקבל עדכון סופי מאיפה התקציב ואם לא, שאנשים יידעו.

מופיד מרעי: סגן השר יודע לפנות - - -

עלי סלאלחה: אני צריך לצאת.

עלי סלאלחה: האשם, אני יחד עם בני הנוער והצעירים הדרוזים, רוצים להיות במאה ה-21, שם אנחנו רוצים להיות.

עלי סלאלחה: לכן הכסף צריך לתקצב את התוכניות שבאמת הצעירים שלנו יוכלו להפיק רווח מהן.

עלי סלאלחה: אנחנו שמענו וידענו שלא היה כסף לריאן וכמעט דיברו על סגירתם.

עלי סלאלחה: אחר כך העברתם כסף.

עלי סלאלחה: אני רוצה לדבר בשקיפות, אנחנו רוצים לעבוד, מספיק לעשות דברים מתחת לשולחן.

עלי סלאלחה: הילדים שלנו, הצעירים שלנו, החברה שלנו חשובה יותר מכל הדברים האחרים.

עלי סלאלחה: אני מבקש לעבוד בשקיפות.

גל יעקובי: אנחנו עובדים עם הרשות כדי לצמצם את הפערים האלה, פשוט חשוב להגיד שהפערים קיימים.

גל יעקובי: אנחנו נמשיך לעבוד גם בסיוע של - - -

יאיר גולן: אני מציע שעד הדיון הבא אנחנו נסכם את הנושא התקציבי, ונפתח את הדיון הבא בסקירה תקציבית ברורה, כדי שקודם כל נדבר על בסיס נתונים משותף, כמה הולך לצאת בתכנון שנתי, בתכנון טרשי, שהדברים יהיו ברורים, אני מכיר את הנושאים האלה, אחרת ממשיכים להתווכח על התקציב כל הזמן.

יאיר גולן: הדברים האלה צריכים להיות ברורים.

מופיד מרעי: מאוד חשוב, תודה לסגן השרה.

מופיד מרעי: חבר הכנסת עלי, אתה הולך?

עלי סלאלחה: כן.

מופיד מרעי: תודה גם לך.

מופיד מרעי: אנחנו ממשיכים בדיון, תודה לחברי הכנסת שהיו ודיברו.

מופיד מרעי: תודה לסגן השרה יאיר גולן.

מופיד מרעי: אנחנו נעבור לדוקטור אופיר פינטו, תציג את השם שלך ותפקידך, שיירשם בפרוטוקול.

מופיד מרעי: בבקשה להיות תמציתי.

אופיר פינטו: אני אופיר פינטו, סמנכ"ל מחקר ותכנון בשירות התעסוקה.

אופיר פינטו: למעשה מה שרצינו לומר, בסוף שירות התעסוקה הוא הגוף הראשון שפוגש דורש עבודה כשהוא נתקע ללא עבודה.

אופיר פינטו: הרבה פעמים אנחנו פוגשים את דורשי העבודה שלנו במצבי חיים קשים, ואנחנו יודעים ללוות אותם גם בהיבט של ייעוץ מקצועי וגם להפנות אותם לכלים.

אופיר פינטו: דיברו פה קודם על הכלים של רשות החדשנות וגופים אחרים, אנחנו למעשה הגשר של משרד הכלכלה לכלל הפעילויות הממשלתיות, הגשר של דורשי העבודה לכלל הפעילויות הממשלתיות בממשלה, בין אם זה במסגרת משרד הכלכלה ובין אם זה במסגרת משרדים אחרים כמו רשות החדשנות.

אופיר פינטו: סתם כדי שתבינו נתונים, היום רשומים סדר גודל של 4,500 דורשי עבודה מהחברה הדרוזית בשירות התעסוקה.

אופיר פינטו: במהלך 2021 10,000 דורשים עבודה שונים לקחו חלק בכלים של שירות התעסוקה.

מופיד מרעי: אתה אומר שיש 4,000 דורשים ו-10,000 שלקחו חלק?

מופיד מרעי: תעשה לי את ההבחנה.

אופיר פינטו: 4,500 אנשים רשומים היום אחרי שהייתה את הפסקת הזכאות הגדולה.

אופיר פינטו: במהלך 2021 אנחנו מדברים על תקופה – קודם כל, זה למשך כל השנה ולא רק לנקודת זמן אחת.

אופיר פינטו: דבר שני, זו גם תקופה בה הייתה כמות גדולה של דורשי עבודה ושירות התעסוקה ידע לתת מענה עם כלים מגוונים, בין אם זה בייעוץ תעסוקתי, בין אם זה הפנייה לתוכניות תעסוקה בתוך השירות או הפנייה לתוכניות תעסוקה מחוץ לשירות.

אופיר פינטו: בין אם זה תוכניות תעסוקה במשרד הכלכלה ובין אם זה תוכניות תעסוקה במשרדים אחרים.

אופיר פינטו: למעשה 10,000 אנשים קיבלו כלים משירות התעסוקה.

אופיר פינטו: רק כדי שנבין, לא כל בן אדם שהיה בשירות התעסוקה קיבל כלי.

אופיר פינטו: ב-2021 עברו בשירות התעסוקה בסדר גודל של 16,000-17,000 דורשי עבודה מהחברה הדרוזית בזמנים שונים.

אופיר פינטו: כלומר, סדר גודל של שני שליש מהם, ידענו לתת להם מענה בין אם זה בכלים הפנימיים שלנו ובין אם זה בכלים אחרים.

אופיר פינטו: למעשה שירות התעסוקה, גם סגן השרה והאחרים יודעים את זה, בסופו של דבר אנחנו התחנה הראשונה שדורש העבודה מכיר.

אופיר פינטו: חלק מהדרכים בסופו של דבר לסייע לאותם דורשי עבודה - - -

מופיד מרעי: אני מבקש אחרי זה גם מגל להתייחס לממשק עם שירות התעסוקה.

מופיד מרעי: תתכנס למשפט סיכום בבקשה.

אופיר פינטו: זו למעשה התחנה הראשונה שדורשי העבודה פוגשים, אני חושב שזו נקודה שצריך לדעת לחזק אותה ולהתאים כמה שיותר כלים לכמה שיותר דורשי עבודה, ולתת מענה גם לדברים אחרים שלא בהכרח קיימים היום.

מופיד מרעי: תודה רבה.

מופיד מרעי: אנחנו נעבור לדב לקס, מנכ"ל מכללת האקר.

מופיד מרעי: בבקשה תהיה תמציתי ותאיר את עינינו.

מופיד מרעי: ניהלנו שיח בעבר עם דב.

דב לקס: צהריים טובים, תודה אדוני יושב הראש.

דב לקס: אני אתן בריף קצר לגבי האקריו.

מופיד מרעי: גל, אתם מכירים את החברה הזאת?

גל יעקובי: כן.

דב לקס: האקריו היא בעצם חלק מקבוצה רחבה יותר בינלאומית.

דב לקס: אנחנו עוסקים בכל העולם של הכשרה והשמה, מאוד מחובר למה שהרבה מאוד אנשים העלו, בואו נהיה מחוברים למאה ה-21.

דב לקס: אנחנו מדברים על כל תחום ההייטק, על כל תחומי ההשכלה, הלימוד וההכשרה שקשורים לעולם ההייטק.

דב לקס: אנחנו מדברים גם על הכשרה וגם על השמה.

דב לקס: את זה אנחנו עושים גם בישראל וגם במדינות נוספות בעולם.

דב לקס: מאחר ואני רוצה להיות ממוקד וקצר, אני רוצה דווקא לדבר על הצלחות במגזר הדרוזי.

דב לקס: מישהו העלה את המקרה הזה, אני מדבר על איזשהו שיתוף פעולה ועשייה מאוד מעניינת עם עמותת לוטוס, דווקא בהקשר של אוכלוסיית נשים דרוזיות מסורתיות.

דב לקס: אנחנו מדברים על 16 בנות שהתחילו ו-16 בנות שסיימו, ו-15 כבר עובדות במקצוע בחברות כמו אמדוקס וחברות גדולות נוספות.

דב לקס: זה ממוקד ממש לחברה הדרוזית, נשים דתיות - - -

מופיד מרעי: דב, כדי להרחיב את העשייה וההכשרה שלך, כמובן אחרי זה התוצר של ההכשרה, ההשמה, וקביעות בהשמה.

מופיד מרעי: איך הממשק והתפר יכול להיות, או אם הוא קיים, עם מרכז ריאן וכל הפעילות הזאת?

דב לקס: הפעילות קיימת, יש לנו - - -

מופיד מרעי: למה אני שואל?

מופיד מרעי: נאמר קודם שלוטוס תוקצבו ואתה הכשרת אותם.

דב לקס: נכון.

מופיד מרעי: אז אתה עבדת מול ריאן או מול לוטוס?

דב לקס: אנחנו עבדנו מול לוטוס.

דב לקס: יש פעילות נוספת שנעשתה מול אלפנאר בתחום אחר, אבל בכוונה התמקדתי - - -

גל יעקובי: צריך כן להגיד שהפעילות של לוטוס תוקצבה על ידי משרד הכלכלה, על ידי הממשלה.

גל יעקובי: היא תוקצבה בהכשרות מקצועיות, בעברית ובאנגלית, פחות או יותר כל מה שהם ביקשו - - -

מופיד מרעי: הוא היה למעשה הקבלן שעשה את העבודה, ככה אני מבין את זה.

גל יעקובי: כן, אנחנו בקשר עם המנהלת של המיזם, מקבלים מענה לכל מה שהם צריכים.

מופיד מרעי: אם הוא הולך להרחיב את הפעילות - - -

גל יעקובי: אם הוא הולך להרחיב ספציפית את התוכנית של לוטוס, אנחנו צריכים את ההרחבה שאנחנו מדברים עליה תקציבית כדי שנוכל לעשות את זה.

גל יעקובי: כרגע הפעילות לא נפגעה כי אנחנו יודעים שאנחנו במשא ומתן עם האשם, אנחנו מאמינים שנגיע לפתרון.

גל יעקובי: כרגע לא עצרנו שום פעילות, אבל אנחנו צריכים את ההגדלה התקציבית כדי להגדיל את הפעילות כפי שלוטוס מבקשים.

מופיד מרעי: עוד משהו?

דב לקס: אני יכול לתת נתונים לגבי מה שקורה בחברה הכללית, שם כולנו יודעים שמדובר על מציאות שיש בה הרבה מאוד הזדמנויות, כי אנחנו מדברים על פערים בין ביקוש להיצע בתחום ההייטק שנכון להיום הם בסדר גודל של 20,000 אנשים.

דב לקס: מה שאני אומר זה שאין שום סיבה שהמגזר הדרוזי לא יהיה חלק מהותי ממה שקורה בחברה הכללית.

דב לקס: יש פה הזדמנות, יש פוטנציאל, אנחנו מדברים על הכשרה של אלפי אנשים בשנה והשמה.

דב לקס: אין שום סיבה שכל מה שקורה בחברה הכללית לא יקרה בחברה הדרוזית.

דב לקס: אני חושב שיש פה מספר ערוצים שצריך לקדם ולעשות.

דב לקס: כשאנחנו מדברים על השמה, אנחנו מדברים על חברות, על תעשיית ההייטק.

דב לקס: פה יש דברים שמתקיימים, יש דברים שאולי אפשר להעצים אותם, וזה לפתוח את הדלתות ואת המודעות בתוך התעשייה, כולל תמרוץ של התעשייה, על קליטה של עובדים מהמגזר הדרוזי.

מופיד מרעי: הנקודה ברורה, משפט לסיכום.

דב לקס: בסוף המטרה של כולנו היא ההשמה, שאנשים יעבדו בתחום.

דב לקס: אני חושב שיש הרבה מה לעשות כדי להרחיב את הפעילויות דרך העמותות ובכלל בחברה הדרוזית.

דב לקס: תודה רבה על ההזדמנות ועל המקום לשתף.

מופיד מרעי: בבקשה.

מופיד מרעי: גל, לסיכום.

גל יעקובי: כמו שכולם מבינים בכל מה שהוצג, אנחנו מאמינים שהתשתית של מרכזי ריאן היא התשתית שתיקח את החברה הערבית והדרוזית למקום טוב יותר תעסוקתית.

גל יעקובי: הממשלה מושקעת בזה.

גל יעקובי: אנחנו עושים גם פעילות של טיוב הפעילות שנעשית, גם עבודת בקרה, גם הגדלה, גם איכות.

גל יעקובי: זה ספציפית לגבי מרכזי ריאן שמבחינתנו זה הטנק שמוביל את כל הפעילות.

גל יעקובי: במקביל לזה אנחנו עושים הרבה מאוד פעילות כדי לעבוד על עבודה איכותית דרך מה"ט, דרך הייטק.

גל יעקובי: את הכלים האלה אנחנו מציעים גם לחברה הערבית וגם לחברה הדרוזית בתוכניות העבודה שלנו.

גל יעקובי: אנחנו עושים את ההתאמות האלה יחד עם האשם ומג'יד כדי שהפעילות תינתן.

גל יעקובי: אנחנו כרגע נמצאים באיזשהו פער תקציבי, אנחנו עובדים עליו, אנחנו מאמינים שנצליח לפתור אותו ושגם החברה הדרוזית תקבל תוכנית – זו לא תוכנית חומש, זו תוכנית לשלוש שנים, אבל תוכנית ראויה שתתן את המענים בסופו של יום לשירות האזרחים הדרוזים במדינה.

מופיד מרעי: תודה רבה.

מופיד מרעי: לפני שאני מתכנס לסיכום ולפרטי הסיכום, התוכנית הקיימת צריכה כל הזמן להתחזק.

מופיד מרעי: בסופו של דבר, הדרישה להמשך הכשרות תהיה כל הזמן.

מופיד מרעי: אתם צריכים לבנות את עצמכם עתידית, זו הצעת ייעול, לבנות את עצמכם עתידית בהתאם למה שהשוק דורש ולראות איך אתם מקדמים גם את איכות ההכשרות.

מופיד מרעי: כלומר, לא להיתקע בהכשרות של נהגי אוטובוס, לא רק במקצועות האלה.

מופיד מרעי: אתם צריכים לתת מענה לכל פלחי מבקשי העבודה ופלחי דורשי העבודה.

מופיד מרעי: ברגע שאתם מצליחים לעשות את זה, אני חושב שככה יהיה טוב יותר.

מופיד מרעי: חשוב מאוד נושא הליווי והפיקוח, תשימו דגש על הנושא הזה על המושמים.

מופיד מרעי: כלומר, מי שעבר את ההכשרה ונכנס לעבודה בשעה טובה, אני מקווה שכולם ייכנסו, משם צריך לראות איך אתם בונים מנגנון שילווה ויחזק אותו.

מופיד מרעי: אולי גם צריך לעשות ריענון.

מופיד מרעי: אתם לא במקום של ריענון, תחשבו שוב, זו הצעת ייעול.

מופיד מרעי: תחשבו על רעיון של ריענון, לעשות פעם בשנה ריענון לעובדים במגזר כלשהו, פעם בשנתיים ריענון יותר חזק.

מופיד מרעי: כמו בתיאוריה, צריך לעבור הכשרות כאלה ואחרות.

מופיד מרעי: תודה רבה.

מופיד מרעי: הוועדה לענייני פיתוח היישובים הדרוזים והצ'רקסים מודה לסגן השר יאיר גולן שהגיע לכאן, לחברי הכנסת שהיו כאן, לנציגי משרד הכלכלה ומנהלת התעסוקה, הרשות לפיתוח הכלכלי הדרוזי, לאלפנאר, למרכז המחקר שלנו בכנסת שעושה עבודת קודש, לנציגי הממשלה שהגיעו לכאן, לרשות התעסוקה, התאחדות התעשיינים.

מופיד מרעי: כולם השתתפו בדיון, חלקם פיזית וחלקם בזום.

מופיד מרעי: הדיון מאוד חשוב ולכן תודה מעומק הלב.

מופיד מרעי: אדוני מנהל הוועדה, גם לך מגיעה תודה על כל ההתרוצצות ועל ההכנה שלך לוועדה.

מופיד מרעי: הוועדה מבקשת ממשרד הכלכלה עדכון בעניין ההחלטה של הגורם האמון על הכשרות בנושא ההייטק.

מופיד מרעי: לידיעה, ואני אומר את זה גם להאשם, אנחנו ב-23.02.2022 הולכים לעשות דיון עם שרת המדע, הטכנולוגיה והחדשנות, על כל נושא החדשנות במגזר הדרוזי והצ'רקסי.

מופיד מרעי: שם נשים את כל הנושאים על השולחן, לרבות המרכז לחדשנות במרכז הדרוזי, איך אנחנו מקדמים אותו וכל מה שקשור לנושא הזה.

מופיד מרעי: הוועדה מבקשת לקבל לעיונה פירוט של כלל התוכניות המוצעות לאוכלוסייה הדרוזית והצ'רקסית בפילוח, אני לא יודע אם לפי שמות אבל לפחות – שמות לא לגעת, כי זה עניין של צנעת הפרט.

מופיד מרעי: אנחנו מבקשים פילוח של יישובים ושל השמות מול היישובים, כמה השתתפו, מה החלוקה בין גברים לנשים.

מופיד מרעי: חשוב לנו מאוד לדעת את זה, כי בסוף הנשים בעלות תעודות מקצוע יותר, וכשאתם לוקחים את הסטטיסטיקה ואומרים שזה האחוז שהושם, אם אתם לא יודעים להגיד מה החלוקה בין נשים לגברים, זה יכול להטעות.

מופיד מרעי: יש לנו בעיה עם הגברים, הם משתחררים מהצבא ויש לנו בעיה בהשמה שלהם.

מופיד מרעי: יכול להיות שנשים בינתיים עשו כבר צעד אחד קדימה.

גל יעקובי: אם תרצה, אני יכולה להתייחס לזה כבר עכשיו.

מופיד מרעי: אנחנו כבר בסיכום.

מופיד מרעי: אנחנו מבקשים מכם, מרכז אלפנאר, להעביר לנו פילוח של כל ההכשרות שהתקיימו במימון המעסיקים עצמם, כמה סיימו את ההכשרות, כמה השתלבו וכמה נשרו בהמשך.

מופיד מרעי: אנחנו הבנו, שמענו וגם היו שיחות והאשמות קודם, בואו נקרא לילד בשמו, כן תקציב, יש תקציב.

מופיד מרעי: חברים, בסופו של דבר סגן השר אמר את הדברים ואנחנו הבנו שנושא התקציב למרכזי ריאן ולכל התוכנית העתידית, עדיין לא סגור ולא חלוט.

מופיד מרעי: יש משא ומתן, יש דיבור, יש התנהלות מול האוצר, מול הרשות ומול האשם.

מופיד מרעי: אני מבקש לסכם את זה במהירות ועד לדיון הבא לבוא לכן מסוכמים כמו שסגן השרה אמר.

מופיד מרעי: הוא ביקש שנפתח את הדיון הבא בדיון תקציבי כדי להסביר קבל עם ועדה לכל מי שמקשיב לנו, לכל מי שרואה ולכל מי ששומע אותנו.

מופיד מרעי: אני יודע שאנשים מצפים לשמוע מה קורה.

מופיד מרעי: לכן חשוב מאוד שנפתח את הדיון הבא בהבהרה ברורה לגבי התקציב.

מופיד מרעי: אני מאמין במשרד הכלכלה, אני מאמין ברשות לפיתוח כלכלי, אני מאמין בהאשם.

מופיד מרעי: כשיש בעיה כזאת, אני מאמין שיידעו לפתור אותה.

מופיד מרעי: אני מכיר את הנפשות הפועלות בנושא הזה ואת חשיבות הנושא לנפשות הפועלות.

מופיד מרעי: לכן הנושא הזה חייב להיסגר, מבחינתי אתמול.

מופיד מרעי: בדיון הבא אנחנו מבקשים לפתוח בנושא הזה.

מופיד מרעי: אנחנו נעשה ביקור של הוועדה עם חברי הוועדה בצורה מסודרת, אני מניח בימי ראשון או חמישי, בהתאם ללוחות הזמנים או בפגרה.

מופיד מרעי: נעשה סיור מסודר ונלמד את הדברים.

מופיד מרעי: בסופו של דבר, זה כלי שנותן מענה לעובדים ולנזקקים, מה שנקרא לתעשייה ולתעסוקה.

מופיד מרעי: מי שבאמת פותח את דלת הפרנסה למישהו שיבורך, אז אנחנו רוצים לפתוח דלתות לפרנסה של כל התושבים, של כל האזרחים ביישובים שלנו, במיוחד במצב הסוציואקונומי והגאוגרפי שאנחנו נמצאים בו, אנחנו פריפריה.

מופיד מרעי: לפעמים אני אומר אבא של הפריפריה, כי אנחנו בקווי עימות.

מופיד מרעי: עד שאתה מגיע לשם אין תשתיות, אמרתם בעצמכם.

מופיד מרעי: לא יכולתם להתנהל בגלל שלא היו תשתיות תקשורת.

מופיד מרעי: אני נמצא עם שר התקשורת בתוכנית לקדם את כל נושא הסיב האופטי ביישובים, אינטרנט מהיר וכן הלאה.

מופיד מרעי: את זה אנחנו נעשה, יש דברים שרשמתי לעצמי לקדם מול המשרדים האחרים.

מופיד מרעי: כולנו צריכים לעבוד בשיתוף פעולה כדי לקדם, זו התכלית של הוועדה, זה התכלית של הדיון, שבסופו של דבר יהיה מעקב ובקרה אחרי החלטות הממשלה.

מופיד מרעי: אנחנו מיישמים את המעקב הזה ואת הבקרה הלכה למעשה.

מופיד מרעי: אני רוצה להודות לכולם, הישיבה נעולה.